
MATERIAL REZUMATIV
PRIVIND ACTIVITATEA PARCHETULUI DE PE LÂNGĂ
 ÎNALTA CURTE DE CASAȚIE ȘI JUSTIȚIE
ÎN ANUL 2022


Ministerul Public, potrivit dispozițiilor Legii nr. 304/2022 privind organizarea judiciară, în vigoare începând cu data de 16 decembrie 2022, este organizat astfel: Parchetul de pe lângă Înalta Curte de Casaţie şi Justiţie, 15 parchete de pe lângă curțile de apel, 1 Parchet Militar de pe lângă Curtea Militară de Apel, 43 parchete de pe lângă tribunale (inclusiv Parchetul de pe lângă Tribunalul pentru Minori şi Familie Braşov), 4 parchete de pe lângă tribunalele militare și 176 parchete de pe lângă judecătorii.

Parchetul de pe lângă Înalta Curte de Casaţie şi Justiţie coordonează activitatea parchetelor din subordine, are personalitate juridică, gestionează bugetul Ministerului Public și este condus de procurorul general ajutat de un prim-adjunct şi un adjunct.
Procurorul general al Parchetului  de pe lângă Înalta Curte de Casaţie şi Justiţie exercită, direct sau prin procurori anume desemnaţi, controlul asupra tuturor parchetelor. Acesta reprezintă Ministerul Public în relaţiile cu celelalte autorităţi publice şi cu orice persoane juridice sau fizice, din ţară sau din străinătate.
Structura organizatorică a Parchetului de pe lângă Înalta Curte de Casaţie şi Justiţie cuprinde: direcţii, secţii, servicii și birouri, inclusiv pentru combaterea infracţiunilor săvârşite de militari, conduse de procurori şefi.
În cadrul Parchetului de pe lângă Înalta Curte de Casaţie şi Justiţie funcţionează două direcţii:
a)	Direcţia de Investigare a Infracţiunilor de Criminalitate Organizată şi Terorism, structură cu personalitate juridică proprie, specializată în combaterea criminalităţii organizate şi a terorismului.
Atribuţiile, competenţa, structura, organizarea şi funcţionarea acesteia sunt reglementate prin Ordonanţa de Urgenţă a Guvernului nr. 78/2016.
b)	Direcţia Naţională Anticorupţie, structură autonomă cu personalitate juridică proprie, specializată  în combaterea corupţiei.
Atribuţiile, competenţa, structura, organizarea şi funcţionarea acesteia sunt stabilite prin Ordonanţa de Urgenţă a Guvernului nr. 43/2002, cu modificările și completările ulterioare.
În cursul anului 2022, urmare intrării în vigoare a Legii nr. 49/2022, a fost desființată Secția pentru investigarea infracțiunilor din justiție (SIIJ) care funcționa în cadrul Parchetului de pe lângă Înalta Curte de Casaţie şi Justiţie din octombrie 2018 și avea competenţa exclusivă de a efectua urmărirea penală pentru infracţiunile săvârşite de judecători şi procurori, inclusiv judecătorii şi procurorii militari şi cei care au calitatea de membri ai Consiliului Superior al Magistraturii, în prezent competența efectuării urmăririi penale în cazul infracțiunilor săvârșite de magistrați revenind, după caz, unor procurori special desemnați din cadrul Secției de urmărire penală și criminalistică a Parchetului de pe lângă Înalta Curte de Casaţie şi Justiţie, respectiv din cadrul parchetelor de pe lângă curțile de apel.
Parchetele de pe lângă curţile de apel, parchetele de pe lângă tribunale şi Parchetul de pe lângă Tribunalul pentru Minori şi Familie Brașov au personalitate juridică şi sunt conduse de procurori generali, respectiv de prim-procurori şi au în structură secţii în cadrul cărora pot funcţiona servicii şi birouri.
Parchetele de pe lângă judecătorii sunt organizate în fiecare judeţ şi în sectoarele municipiului Bucureşti şi sunt conduse de prim-procurori.
Secţiile, serviciile şi birourile organizate în cadrul parchetelor sunt conduse de procurori-şefi.
În cadrul fiecărui parchet funcţionează un colegiu de conducere care avizează problemele generale de conducere.
Sistemul parchetelor militare este format din Secţia parchetelor militare din cadrul Parchetului de pe lângă Înalta Curte de Casaţie şi Justiţie, Parchetul Militar de pe lângă Curtea Militară de Apel şi 4 Parchete Militare de pe lângă Tribunalele Militare (Bucureşti, Cluj, Iaşi şi Timişoara).
Procurorii îşi desfăşoară activitatea potrivit principiilor legalităţii, imparţialităţii şi controlului ierarhic, sub autoritatea ministrului justiţiei, în condiţiile legii.


[bookmark: _Toc32413827][bookmark: _Toc125121865][bookmark: _Hlk94171035][bookmark: _Hlk63841263][bookmark: _Toc32413828]         Capacitatea administrativă și operațională
	
[bookmark: _Toc125121866]A. Capacitatea administrativă și de formare profesională a resurselor umane
Managementul  resurselor umane a fost realizat în anul 2022 din perspectiva  acutizării deficitului de personal şi a constituit un obiectiv prioritar al echipei de conducere a Parchetului de pe lângă Înalta Curte de Casaţie şi Justiţie. S-a urmărit  să se asigure funcţionalitatea de bază şi continuitatea în activitatea de urmărire penală şi cea judiciară. 
Activitatea managerială pe această componentă s-a desfășurat pe două direcții de acțiune, respectiv: 
- utilizarea la parametri optimi a resurselor umane existente;
- perfecționarea profesională continuă a procurorilor și a personalului auxiliar de specialitate.
Din perspectiva utilizării resurselor umane în cadrul parchetelor, sunt relevante următoarele aspecte:
- numărul total de posturi de procuror prevăzute în statele de funcţii  -  2.983 (dintre care la Parchetul de pe lângă Înalta Curte de Casaţie şi Justiţie - 145, Direcţia de Investigare a Infracţiunilor de Criminalitate Organizată şi Terorism - 306, Direcţia Naţională Anticorupţie - 195, parchetele de pe lângă curţile de apel, tribunale şi            judecătorii - 2.244 şi parchetele militare - 93);
- numărul total de posturi de procuror ocupate - 2.213 (din care la Parchetul de pe lângă Înalta Curte de Casaţie şi Justiţie - 63, Direcţia de Investigare a Infracţiunilor de Criminalitate Organizată şi Terorism - 248, Direcţia Naţională Anticorupţie - 137, parchetele de pe lângă curţile de apel, tribunale şi judecătorii - 1.716 şi                            parchetele militare - 49).
În anul 2022 şi-au încetat activitatea 277 procurori, dintre care: 256 prin pensionare, 17 procurori au fost numiţi în funcţia de judecător, 3 prin demisie și 1 prin condamnare definitivă pentru săvârșirea unei infracțiuni.
Din totalul funcţiilor de conducere prevăzute la data de 31 decembrie 2022,                        375 erau vacante[footnoteRef:1] (dintre care: la Parchetul de pe lângă Înalta Curte de Casaţie şi Justiţie şi parchetele de pe lângă curţile de apel, tribunale şi judecătorii - 311, Direcţia de Investigare a Infracţiunilor de Criminalitate Organizată şi Terorism - 27, Direcţia Naţională Anticorupţie -17, parchetele militare - 20). [1: CSM publică lunar situaţia posturilor vacante de execuţie şi de conducere. ] 

În anul 2022 se constată o scădere a gradului de ocupare a funcţiilor de conducere prin numire (42,48%), comparativ cu anul 2021 (47,62%). În anul 2022, în perioada august – noiembrie 2022, Secția pentru procurori a Consiliului Superior al Magistraturii a organizat un concurs pentru numirea procurorilor în funcții de conducere, aceștia fiind numiți începând cu data de 1 ianuarie 2023.
Pe parcursul anului 2022 s-a constatat că au existat parchete de pe lângă judecătorii care au funcționat cu un singur post de procuror ocupat prin numire, ca urmare a promovărilor sau eliberărilor din funcţie.
Există mai multe unităţi de parchet care funcţionează aproape constant cu schema incompletă, uneori şi la jumătate sau mai puţin de jumătate din numărul posturilor prevăzute, împrejurare ce a impus eforturi susţinute pentru menţinerea unui echilibru al organizării activităţii acestora, astfel încât să se asigure un cadru optim al performanţei judiciare. 
În cursul anului 2022 rolul procurorului general al PÎCCJ în materia resurselor umane a fost limitat, ca urmare a modificărilor legislative survenite în cursul anului 2018 în ceea ce privește legile justiției, politicile de transfer, detașare și delegare a procurorilor revenind în principal Secției de procurori a Consiliului Superior al Magistraturii, iar, în cazul delegării, și procurorilor generali ai parchetelor de pe lângă curțile de apel. În mod consecvent, procurorul general a susţinut măsurile de delegare propuse pentru a asigura un minim de 50% din schema de procurori, ţinând cont de dificultatea obţinerii acordului de delegare în unele circumscripţii[footnoteRef:2].  [2:  Exemplu: delegare de la PJ Mizil la PT Brăila, de la PJ Brăila la PJ Râmnicu Sărat. ] 

Prin intermediul Serviciului de organizare și resurse umane din cadrul Secției de resurse umane și documentare s-a realizat actualizarea în mod continuu a schemelor de personal pentru Parchetul de pe lângă Înalta Curte de Casație și Justiție, pentru cele 15 parchete de pe lângă curțile de apel și unitățile din subordinea acestora, dinamica resurselor umane fiind publicată  săptămânal în secțiunea „Resurse umane - Numiri, delegări, detașări” de pe pagina web a Ministerului Public.
În cadrul  Serviciului de organizare și resurse umane au fost întocmite 209 avize pentru ocuparea diverselor categorii de posturi la nivelul parchetelor de pe lângă curțile de apel și a unităților din subordine, au fost emise 26 de note și 55 puncte de vedere în problematica gestionării resurselor umane, și au fost organizate 8 concursuri de recrutare/promovare pentru diverse categorii de personal. Prin intermediul serviciului a fost asigurat secretariatul Comisiei Paritare a funcționarilor publici și au fost întocmite 2.507 proiecte de ordine de salarizare și însoțite de documentația aferentă acestora.
Pe viitor, având în vedere că în 16 decembrie 2022 a intrat în vigoare noul pachet de legi privind justiția, prin care procurorul general a dobândit competență exclusivă în domeniul delegării și detașării procurorilor în funcții de execuție, s-au creat premisele elaborării unei strategii pe termen mediu și lung a resurselor umane precum și aplicarea unei politici de resurse umane unitare.  
La nivelul parchetelor de pe lângă curţile de apel, delegarea procurorilor în cadrul circumscripţiilor a avut rezultate bune de menţinere a unor parametri funcţionali constanţi, relevând concentrarea eforturilor manageriale pe folosirea resurselor interne şi angajarea comunicării eficiente între nivelurile de jurisdicţie.
Totodată, numărul anual de candidați admiși la Institutul Național al Magistraturii, precum și al procurorilor care acced în profesie[footnoteRef:3] în condițiile art. 63 din Legea nr. 303/2022 și unitățile la care sunt scoase la concurs posturile revin în aria de competență a Consiliului Superior al Magistraturii. [3:  Fostul art.33 din Legea nr.303/2004] 

În anul 2022, în domeniul resurselor umane, au fost efectuate demersuri pentru acoperirea necesarului de personal în cadrul unităţilor cu volum mare de activitate, unităţi care fie funcţionau cu schema incompletă, fie subdimensionată. Astfel, la sfârșitul anului 2022 erau delegați 105 procurori în funcții de execuție.
În ceea ce privește gradul de ocupare al funcţiilor de conducere se constată că la sfârşitul anului 2022, din totalul de 652 funcţii prevăzute la nivelul Ministerului Public, erau ocupate efectiv un număr de 277, iar 312 posturi de conducere erau ocupate prin delegare.                            
În anul 2022, dintr-un număr total de 254 posturi de specialiști prevăzute în statele de funcții și de personal aprobate prin ordinul ministrului Justiției nr. 3179/C/2022, cu modificările ulterioare, au fost ocupate 219 posturi, iar 35 posturi au rămas vacante.
În anul 2022, recrutarea unor categorii de personal a fost limitată faţă de dispoziţiile OUG nr. 80/2022 privind reglementarea unor măsuri în domeniul ocupării posturilor în sectorul bugetar, excepţia de la dispoziţiile legale constituind-o posturile unice. 
În anul 2023 va constitui o prioritate organizarea procedurilor pentru ocuparea funcţiilor de specialişti şi de specialist IT, în contextul demersurilor pentru implementarea proiectelor Ministerului Public de modernizare a infrastructurii IT şi a celui interinstituţional de configurare a aplicaţiei ECRIS V. 
 Întărirea capacităţii  operaţionale şi administrative a Ministerului Public  s-a realizat şi prin formele de pregătire profesională centralizată şi descentralizată.
Pregătirea profesională centralizată s-a realizat prin Institutul Național al Magistraturii care, în anul 2021, a organizat 142 de activități de formare profesională continuă. La aceste activități au participat 1.815 procurori. 
Programul de formare continuă aferent anului 2022 a acordat, de asemenea, o atenție importantă domeniilor specializate, cum ar fi lupta împotriva corupției și a criminalității economico-financiare, antisemitism, combaterea traficului de persoane, a traficului de droguri, a criminalității informatice, combaterea infracţiunilor de mediu și în special, a celor silvice, recuperarea prejudiciului infracțiunii, tehnici de audiere a minorilor.
În cursul anului 2022 au fost organizate 92 de seminare de formare la nivel descentralizat în domeniile obligatorii. Dintre acestea, 24 de seminare, au fost organizate de parchetele de pe lângă curțile de apel, fiind înregistrate 341 de participări ale procurorilor. 
Aceste activități au fost completate, în perioada de referință, cu 73 de activități de formare organizate în colaborare cu formarea continuă la nivel descentralizat, în cadrul proiectului „Justiția 2020: profesionalism și integritate”, cod SIPOCA 453, cod MySMIS2014+ 118978, cofinanțat din Fondul Social European (FSE) prin Programul Operațional Capacitate Administrativă (POCA), după cum urmează: 54 de workshop-uri cu tema „Noul Cod penal. Noul Cod de procedură penală” și 19  workshop-uri cu tema „Noul Cod civil. Noul Cod de procedură civilă” la care au participat 526 de procurori, alături de judecători.
Potrivit datelor disponibile în baza de date a Institutului Național al Magistraturii, în cursul anului 2022 au fost înregistrate, în total, 153 de participări ale magistraților procurori la activități internaționale, în cadrul Programului de schimb organizat de Rețeaua Europeană de Formare Judiciară (EJTN), al Programului de schimb CEPOL ș.a.
La nivelul Ministerului Public, în perioada de referință, în cadrul formării continue descentralizate a procurorilor și personalului auxiliar de specialitate au fost organizate sesiuni de formare şi colocvii/seminare. 	 
În cursul anului 2022, au fost editate și publicate trei numere ale Revistei                        „Pro Lege” (www.revistaprolege.ro).
Prin temele abordate de autori s-a urmărit clarificarea unor aspecte de aplicare a legii în materia infracțiunilor contra mediului, în materia combaterii discriminării și xenofobiei. Au fost prezentate și examinate noțiuni de jurisprudență a CEDO și a CJUE, precum și cazuri de actualitate din jurisprudența internă.
În cursul anului 2022, la nivelul PÎCCJ și Justiție a funcționat Consiliul Științific, organ consultativ care își desfășoară activitatea în baza Ordinului nr. 61/2016 al procurorului general al PÎCCJ. 
Soluțiile adoptate de Consiliu urmăresc corelarea punctelor de vedere stabilite cu modificările legislative survenite, practica Curții Constituționale și tehnica legislativă, după caz și se comunică parchetelor spre a fi avute în vedere în activitatea curentă. 

În cursul anului 2022 au fost elaborate mai multe ordine privind capacitatea administrativă a Ministerului Public, dintre care enumerăm: 
- Ordinul nr. 19/2022 privind aprobarea procedurii de sistem „Angajarea, lichidarea, ordonanțarea și plata cheltuielilor, precum și organizarea, evidența și raportarea angajamentelor bugetare și legale în cadrul Ministerului Public - Parchetul de pe lângă Înalta Curte de Casaţie și Justiţie”;
- Ordinul nr. 29/2022 privind aprobarea procedurii operaționale „Achiziția directă de lucrări la nivelul Parchetului de pe lângă Înalta Curte de Casaţie şi Justiţie”;
- Ordinul nr. 34/2022 privind măsuri administrative pentru aplicarea Legii              nr. 49/2022 privind desfiinţarea Secţiei pentru investigarea infracţiunilor din justiţie, precum şi pentru modificarea Legii nr. 135/2010 privind Codul de procedură penală;
- Ordinul nr. 43/2022 privind procedura de stabilire a cheltuielilor judiciare avansate de stat potrivit dispoziţiilor art. 272 din Codul de procedură penală;
- Ordinul nr. 54/2022 privind măsuri administrative pentru predarea unităților arhivistice create și deținute de fosta Secţie pentru investigarea infracţiunilor din justiţie, modificat şi completat prin Ordinul nr. 66/2022;
- Ordinul nr. 91/2022 pentru aprobarea Procedurii operaționale privind evaluarea performanțelor profesionale individuale ale funcţionarilor publici din cadrul Ministerului Public;
- Ordinul nr. 108/2022 pentru desemnarea la PÎCCJ a procurorilor care vor efectua urmărirea penală conform dispozițiilor art. 3 alin. (2) din Legea nr. 49/2022;
- Ordinul nr. 148/2022 privind coordonarea directă a activităţii Parchetului de pe lângă Înalta Curte de Casaţie şi Justiţie;

În ceea ce privește activitatea de formare profesională continuă a personalului auxiliar de specialitate, a fost asigurată în anul 2022 participarea a 573 grefieri  la un număr de 24 de acțiuni de formare profesională dedicate personalului auxiliar din cadrul Ministerului Public (4 webinare, 11 seminare centralizate, 2 acțiuni de e-learning și  7 seminare descentralizate) organizate de Școala Națională de Grefieri.

[bookmark: _Toc125121871]B. Sinteza datelor statistice privind starea infracțională 
În anul 2022 din numărul dosarelor de soluţionat (1.769.734), din care 615.057 intrate în cursul perioadei, au fost soluţionate 536.556 dosare, din care 50.179 prin rechizitorii și acorduri de recunoaștere a vinovăției, dispunându-se trimiterea în judecată a 62.283 inculpaţi persoane fizice (anexa nr. 2.1.a) şi 243 inculpaţi persoane juridice.
Din totalul inculpaţilor persoane fizice trimişi în judecată 57.496 sunt bărbaţi (92,3%) şi 4.787 sunt femei (7,7%). Din totalul inculpaţilor persoane fizice trimişi în judecată 3.527 sunt minori (5,7%).
Faţă de 23.713 suspecți și inculpați persoane fizice s-a adoptat soluția de renunțare la urmărirea penală.
 Media inculpaţilor persoane fizice trimişi în judecată la 100.000 locuitori a fost de 327, mai mică faţă de 328 în anul 2021.
 Dinamica celor mai importante categorii de infracţiuni:
a) Structura infracţiunilor (în funcţie de numărul inculpaţilor persoane fizice trimişi în judecată şi ponderea în total inculpaţi persoane fizice trimişi în judecată): 
-  contra siguranței publice - 25.989 (41,7%);
-  contra patrimoniului - 12.608 (20,2%);
-  contra persoanei - 11.925 (19,1%); 
-  prevăzute de legile speciale – 6.362 (10,2%), din care:
· infracțiuni privind traficul și consumul ilicit de droguri, precum și la regimul juridic al precursorilor - 2.549 (4,1% din total inculpați persoane fizice trimiși în judecată);
· infracțiuni de evaziune fiscală - 685 (1,1% din total inculpați persoane fizice trimiși în judecată);
· infracțiuni de corupție prevăzute de Legea nr. 78/2000 - 674 (1,1% din total inculpați persoane fizice trimiși în judecată);
· infracțiuni prevăzute de Codul silvic - 586 (0,9% din total inculpați persoane fizice trimiși în judecată);
· infracțiuni de contrabandă - 311 (0,5% din total inculpați persoane fizice trimiși în judecată);	
· infracțiuni la regimul drepturilor de proprietate intelectuală - 148 (0,2% din total inculpați persoane fizice trimiși în judecată);
· infracțiuni de spălarea banilor - 112 (0,2% din total inculpați persoane fizice trimiși în judecată);
· infracțiuni privind mediul înconjurător - 7 (0,01% din total inculpați persoane fizice trimiși în judecată);
- alte infracțiuni - 5.399 (8,7%).

b) Infracţiuni contra persoanei 
  11.925 inculpaţi persoane fizice trimişi în judecată, din care:
       - 5,7% pentru omor = 678 inculpaţi.
       - 7,3% pentru ucidere din culpă = 875 inculpați
A scăzut numărul inculpaţilor trimişi în judecată pentru accidente mortale de circulație (427) şi ponderea acestora (3,6%), faţă de 473 în anul 2021.
   51,2% pentru loviri sau alte violențe = 6.110 inculpați
     6,0% pentru act sexual cu un minor =   717 inculpați
     4,4% pentru viol = 521 inculpați
     4,2% pentru vătămare corporală din culpă = 503 inculpați
     2,9% pentru amenințare = 349 inculpați
     2,8% pentru proxenetism = 338 inculpați
     2,1% pentru încăierare = 251 inculpați
     2,0% pentru vătămare corporală = 242 inculpați
     2,0% pentru lipsire de libertate în mod ilegal = 238 inculpați
     2,0% pentru șantaj = 234 inculpați
     1,9% pentru agresiune sexuală  = 223 inculpați 
     1,4% pentru violare de domiciliu = 161 inculpați
     1,2% pentru trafic de persoane = 149 inculpați
     1,1% pentru trafic de minori = 132 inculpați
     0,5% pentru loviri sau vătămări cauzatoare de moarte = 56 inculpați
     1,2% pentru alte infracțiuni contra persoanei = 148 inculpați

Pentru infracţiunea de viol urmat de moartea victimei a fost trimis în judecată                      1  inculpat. 
c) Violenţa în familie
În anul 2022 s-au înregistrat 1.478 inculpaţi trimişi în judecată, adică 2,4% din totalul celor trimişi în judecată.
Infracţiunile de violenţă intrafamilială săvârşite au avut următoarele consecinţe:
Soţi victime:
-   303  = victime ale infracţiunilor contra persoanei, din care:
        -   38 = victime ale omorului, din care:  
             -  23 = victime ale omorului faptă consumată
-   215 = victime ale lovirilor sau altor violenţe 
-       8 = victime ale vătămării corporale şi vătămării corporale din culpă
-       2 = victime ale lovirilor sau vătămărilor cauzatoare de moarte 

 Părinţi victime:
-   146 = victime ale infracţiunilor contra persoanei, din care:
         -   19 = victime ale omorului, din care:
         -     8 = victime ale omorului faptă consumată
-     88 = victime ale lovirilor sau altor violenţe
-       4 = victime ale vătămării corporale şi vătămării corporale din culpă
-       3 = victime ale lovirilor sau vătămărilor cauzatoare de moarte

Copii victime ale părinţilor:
-   296 = victime ale infracţiunilor contra persoanei, din care 226 minori 
          -   31 = victime ale omorului, din care 14 minori
        -   22 = victime ale omorului faptă consumată, din care 11 minori
-     102 =  victime ale lovirilor sau altor violențe, din care 65 minori
-       1 =  victimă ale vătămării corporale și vătămării corporale din culpă, din care 1 minor
-     36  =  victime ale infracțiunilor de rele tratamente aplicate minorilor
-     45  =  victime ale violului, din care 37 minori
-   259  = victime ale abandonului de familie, din care 225 minori
-       2 =  victime ale nerespectării măsurilor privind încredințarea minorilor

Fraţi  şi surori victime:
-   134 = victime ale infracţiunilor contra persoanei, din care 21 minori
             -    30  = victime ale omorului, din care:
          -    10 = victime ale omorului faptă consumată
-     78 = victime ale lovirilor sau altor violenţe
-       3 = victime ale vătămării corporale şi vătămării corporale din culpă
-       4 = victime ale violului, din care 3 minori

d) Infracţiuni contra patrimoniului                    
Au fost trimişi în judecată 12.608 inculpaţi persoane fizice, cu o pondere de 20,2% în totalul inculpaților persoane fizice trimişi în judecată.

· 65,6% furt = 8.266 inculpaţi 
· 13,7% tâlhărie = 1.729 inculpaţi 
· 9,4% distrugere = 1.184 inculpaţi
· 9,1% înşelăciune = 1.152 inculpaţi 
În anul 2022, prejudiciile reținute în actele de inculpare  au fost în cuantum de 2.525.867.220 lei (în creștere cu 26,5% față de anul 2021), 23.204.034 euro (în scădere cu 57,5% față de 2021) şi s-au dispus măsuri asigurătorii în valoare de 2.148.910.009 lei (în creștere cu 88,8% față de anul 2021). 

e) Infracţiuni care aduc atingere unor relaţii privind convieţuirea socială
Au fost trimişi în judecată 1.757 inculpaţi persoane fizice, reprezentând 2,8% din totalul inculpaților persoane fizice trimiși în judecată.
Dintre infracţiunile care se înscriu în această categorie, reţinem:
●  15,9% abandon de familie  =  279 inculpaţi
●  18,5% pornografie infantilă  = 325 inculpaţi
●  10,4% constituirea unui grup infracțional organizat  =  182 inculpaţi
●    1,3% nerespectarea măsurilor privind încredințarea minorului = 23 inculpaţi.

f)  Infracţiuni de corupţie 
Au fost trimişi în judecată 1.013 inculpaţi persoane fizice, din care 633 de către Direcţia Naţională Anticorupţie 

Activitatea de rezolvare a plângerilor, cererilor, memoriilor și sesizărilor cetățenilor
În anul 2022 au fost înregistrate la parchete 466.138 plângeri. Din acestea, au fost soluţionate 382.652 plângeri, cu o pondere de 82,1% în totalul celor de soluţionat şi au fost admise 96.063, respectiv 25,1% din cele soluţionate.
Din total, 9.994 plângeri au fost soluţionate de procurorii din secţiile PÎCCJ, 8.451 de DNA, 25.199 de DIICOT şi 3.413 de parchetele militare (din care 836 de către Secţia parchetelor militare).
Au fost primite în audienţă la PÎCCJ 1.019 persoane.

[bookmark: _Toc125121873][bookmark: _Hlk94171515]			
C. CAPACITATEA OPERAȚIONALĂ
 Prin Legea bugetului de stat pe anul 2022, nr. 317/2021, Ministerului Public i-au fost aprobate pentru anul 2022 credite de angajament în sumă totală de 1.552.555 mii lei și credite bugetare în sumă de 1.541.635 mii lei, repartizate pe surse astfel: la sursa „Buget de stat” 1.537.766 mii lei credite de angajament și 1.540.407 mii lei credite bugetare, iar la sursa „Fonduri externe nerambursabile” 14.789 mii lei credite de angajament și 1.228 mii lei credite bugetare. 
În bugetul Ministerului Public pe anul 2022, au fost aprobate distinct, ca anexe, bugetele Direcţiei Naţionale Anticorupţie şi Direcţiei de Investigare a Infracţiunilor de Criminalitate Organizată şi Terorism.
Pe baza propunerilor de rectificare bugetară formulate și transmise de Ministerul Public la Ministerul Finanțelor şi potrivit prevederilor Ordonanţei Guvernului nr.19/2022 și Ordonanței de Urgență a Guvernului nr.160/2022, în cursul anului 2022 au fost aprobate următoarele rectificări ale bugetului Ministerului Public:
· Titlul 10 „Cheltuieli de personal” a fost suplimentat cu suma de 263.000 mii lei credite de angajament și credite bugetare; 
· Titlul 20 „Bunuri și servicii” a fost diminuat cu suma de 12.074 mii lei credite de angajament și credite bugetare;
· Titlul 59 „Alte cheltuieli” a fost suplimentat cu suma de 1.770 mii lei credite de angajament și credite bugetare;
· Titlul 71 „Active nefinanciare” a fost suplimentat cu suma de 11.550 mii lei credite de angajament și a fost diminuat cu suma de 1.950 mii lei credite bugetare.
Prin rectificările bugetare din anul 2022, în bugetul DNA au fost aprobate următoarele modificări ale prevederilor inițiale:
· Titlul 10 „Cheltuieli de personal” a fost suplimentat cu suma de 19.561 mii lei credite de angajament și credite bugetare;
· Titlul 20 „Bunuri și servicii” a fost diminuat cu suma de 1.075 mii lei credite de angajament și credite bugetare.
De asemenea, prin cele două rectificări bugetare aprobate pe anul 2022, în bugetul DIICOT au fost aprobate următoarele modificări ale prevederilor inițiale:
· Titlul 10 „Cheltuieli de personal” a fost suplimentat cu suma de 35.532 mii lei credite de angajament și credite bugetare;
· Titlul 59 „Alte cheltuieli” a fost suplimentat cu suma de 150 mii lei credite de angajament și credite bugetare.
Situația privind execuția bugetară a Ministerului Public pe anul 2022, potrivit datelor centralizate prin contul de execuție a cheltuielilor bugetului de stat în profil economic la data de 31 decembrie 2022, întocmit de către Ministerul Finanțelor, pe titluri de cheltuieli bugetare, se prezintă astfel: 
Examinarea fondurilor bugetare alocate Ministerului Public pe anii 2020-2022, scoate în evidenţă următoarele aspecte:
 Cheltuielile bugetare totale alocate Ministerului Public în anul 2022 au scăzut faţă de anul 2021 cu 108.533 mii lei, în timp ce faţă de anul 2020 au înregistrat o creştere cu 237.456 mii lei.
Cheltuielile de personal au înregistrat scăderi în anul 2022 față de anul 2021 de  92.146 mii lei,  în timp ce faţă de anul 2020 au înregistrat o creştere cu 258.578 mii lei.
Trendul crescător/descrescător al cheltuielilor de personal în perioada analizată este determinat de posibilitatea asigurării prin bugetele anuale a fondurilor necesare achitării drepturilor salariale restante inventariate la nivelul unităților de parchet, DNA și DIICOT, stabilite prin titluri executorii și acte administrative emise de ordonatorii de credite, eșalonate la plată conform actelor normative în vigoare şi a celor neeșalonate la plată.
Cheltuielile cu bunurile si serviciile au cunoscut în anul 2022 o scădere față de anul 2021 (2.046 mii lei) și o creștere  față de anul 2020 (11.359 mii lei).
Majorarea alocărilor bugetare în anul 2022 faţă de anul 2020, în cazul acestor cheltuieli, s-a datorat, în principal, implementării măsurilor prevăzute de actele normative emise în domeniul sănătății publice pentru asigurarea continuității desfășurării activităților de combatere a infracționalității în contextul SARS-COV 2, în timp ce diminuarea acestora în anul 2022, față de anul 2021, s-a datorat restrângerii cheltuielilor cu achizițiile de bunuri și servicii ca urmare a scăderii incidențelor infectării cu virusul SARS-COV2.
Analiza evoluţiei cheltuielilor cu reparaţiile curente arată o creştere semnificativă în anul 2021 (cu 2.149 mii lei mai mult decât în anul 2020) și  o diminuare a acestora în perioada 2021-2022 (de 1.277 mii lei). Creșteri semnificative se înregistrează în această perioadă și în cazul obiectelor de inventar (de 1.771 mii lei faţă de anul 2020 şi o diminuare de 1.408 mii lei în anul 2022 faţă de anul 2021).
Diminuarea  fondurilor alocate prin legile bugetare anuale și a legilor rectificative, în perioada 2021-2022 (de 2.046 lei) la titlul 20 „Bunuri și servicii”,  nu a oferit posibilitatea repartizării în bugetele unităților și structurilor de parchet din cadrul Ministerului Public a unor sume mai mari în vederea realizării lucrărilor de reparații curente și achizițiilor de obiecte de inventar necesare desfășurării în bune condiții a activității acestor instituții.
Cheltuielile necesare implementării proiectelor cu finanțare externă nerambursabilă la nivelul Ministerului Public (PÎCCJ, DNA și DIICOT) au înregistrat o creştere semnificativă în perioada 2021-2022 (de 28.631 mii lei) determinată de creşterea valorii finanțărilor acordate de Comisia Europeană, a celor acordate prin Programul Operațional Capacitatea Administrativă (POCA), precum și prin Mecanismul Financiar Norvegian 2014-2021. În anul 2021, datorită  greutăţilor întâmpinate în derularea proiectelor în timpul pandemiei de COVID 19, s-a înregistrat o scădere față de anul 2020 (cu 38.200 mii lei).
Activele nefinanciare au înregistrat în anul 2021 o creştere de 8.312 mii lei faţă de anul 2020 şi o scădere cu 26.615 mii lei în anul 2022 față de anul 2021.
Majorarea acestei categorii de cheltuieli în perioada 2020-2021 a fost  influențată, cu precădere, de prevederile bugetare alocate pentru finalizarea achiziţionării unui sediu pentru DIICOT - Structura centrală, în conformitate cu prevederile HG nr. 926/2016 și HG nr. 1105/2020, precum și de realizarea achizițiilor de primă dotare pentru noul sediu al Direcției. Drept consecință, aprobarea unor cheltuieli mai mici în anul 2022 a avut la bază eliminarea impactului generat de achiziția noului sediu pentru Structura centrală a DIICOT.

       Serviciul de registratură generală, grefă, arhivă și relații cu publicul din cadrul Parchetului de pe lângă Înalta Curte de Casație și Justiție a manifestat pe tot parcursul anului 2022 disponibilitate şi deschidere pentru realizarea unei comunicări reale cu justițiabilii, în limitele legii, în conformitate cu competențele instituționale.
La nivelul Serviciului se gestionează adresa de e-mail a instituției sesizare@mpublic.ro.
Lucrările si corespondenta gestionata de acest serviciu s-au ridicat în anul precedent la 25.814, dintre care procurorii au rezolvat 5.693 petiţii. 
În cursul anului 2022 au fost acordate 1.023 audienţe, atât de către procurorii cu funcții de execuție, cât și de procurorii cu funcții de conducere.

[bookmark: _Toc32413833][bookmark: _Toc125121874]Activitatea de urmărire penală și de supraveghere 
a cercetărilor penale desfășurată de parchetele 
din cadrul Ministerului Public

[bookmark: _Hlk124778027]Anul 2022 a fost caracterizat, de pe de o parte, de ridicarea măsurilor de prevenire și combatere a infectărilor cu virusul Sars-Cov 19, fapt ce a creat premisele desfășurării activităților de urmărire penală în condiții asemănătoare celor din anul 2019, iar pe de altă parte, de acutizarea deficitului de personal la nivelul Ministerului Public.
Numărul total al cauzelor de soluționat a înregistrat o creștere ușoară față de 2021: 1.769.734 de cauze, respectiv cu 0,8% mai multe decât în anul 2021. Dintre acestea 3.502 de cauze au fost înregistrate la Secția de urmărire penală și criminalistică a Parchetului de pe lângă Înalta Curte de Casație și Justiție (cu 522% mai multe[footnoteRef:4] decât în anul 2021) și 4.697 cauze la parchetele militare (cu 2,4% mai multe decât în anul 2021, din care 31 la Secția parchetelor militare din cadrul Parchetului de pe lângă Înalta Curte de Casație și Justiție, cu 26,2% mai puține decât în anul 2021).  [4: Efectul desfiinţării SIIJ conform Legii nr. 49/2022 şi al stabilirii unei noi competenţe personale.] 

În ceea ce priveşte numărul cauzelor înregistrate în cursul anului 2022, se constată că acesta a înregistrat o creştere de 3,48% comparativ cu anul 2021 (615.057 cauze nou intrate în anul 2022, respectiv 594.371 în anul 2021).
În aceeași perioadă au fost soluționate 536.556 cauze (cu 1,6% mai multe decât în anul 2021), reprezentând 30,3% din totalul cauzelor de soluționat. Din acestea, un număr de 1.616 cauze au fost soluționate de Secția de urmărire penală și criminalistică (în creștere cu 596,6% față de anul 2021) și 2.190 cauze de parchetele militare (în scădere cu 3,1% față de anul 2021), din care 15 cauze de Secția parchetelor militare din cadrul Parchetului de pe lângă Înalta Curte de Casație și Justiție (în scădere cu 21,1% față de anul 2021).
În categoria cauzelor soluționate, 50.179 au fost rezolvate prin trimitere în judecată (cu 1,9% mai puține decât în anul 2021) și 486.377 prin soluții de netrimitere în judecată (cu 2% mai multe decât în anul 2021). Cu referire la trimiterile în judecată 39 cauze au fost soluționate de Secția de urmărire penală și criminalistică (în scădere cu 13,3% față de anul 2021) și 246 cauze de parchetele militare (în scădere cu 5,7% față de anul 2021). 
Au fost trimiși în judecată 62.283 inculpați persoane fizice (față de 62.917 în 2021, cu 1% mai puțini decât în 2021), dintre care 685 inculpați pentru infracțiunile de evaziune fiscală, respectiv 1.013 inculpați pentru infracțiuni de corupție. Au fost trimiși în judecată și 243 inculpați persoane juridice, în creștere cu 9,5% față de anul 2021 (222 inculpați).
Din cele 486.377 cauze soluționate prin netrimitere în judecată, în 57.592 cauze      s-a dispus renunțarea la urmărirea penală (în scădere cu 0,3% față de anul 2021).
În cursul urmăririi penale, procurorii au dispus măsuri asigurătorii în sumă de 2.148.910.009 lei, în creștere cu 88,8% față de anul 2021. 
Cuantumul prejudiciilor în lei produse de inculpații trimiși în judecată a crescut cu 26,5% față de anul 2021 (2.525.867.220 lei în anul 2022 față de 1.996.656.925 lei în anul 2021), în timp ce valoarea prejudiciilor în euro a scăzut cu 57,5% (23.204.034 euro în anul 2022 față de 54.551.724 euro în anul 2021).
În anul 2022 au fost soluționate în total 31.591 cauze în care urmărirea penală a fost efectuată de procuror (în creștere cu 4,1% față de 2021). Dintre acestea, un număr de 1.573 cauze au fost soluționate de Secția de urmărire penală și criminalistică, iar 2.190 de parchetele militare, din care 15 cauze de Secția parchetelor militare din Parchetul de pe lângă Înalta Curte de Casație și Justiție.
Un număr de 4.299 cauze au fost soluționate prin trimitere în judecată (în scădere cu 5,4% față de anul 2021), din care 29 de Secția de urmărire penală și criminalistică (în creștere cu 11,5% față de anul 2021) și 246 de parchetele militare (în scădere cu 5,7% față de anul 2021).
În ceea privește situația cauzelor în care se efectuează cercetări față de persoane care au calitatea de judecători și procurori, la nivelul anului 2022 a fost de soluționat un număr de 8.868 dosare, în creștere cu 10,9% față de anul 2021 când au fost de soluționat 8.000 de dosare. Dintre acestea, până la intrarea în vigoare a Legii nr. 49/2022 de desființare a Secției pentru Investigarea Infracțiunilor din Justiție, au fost soluționate 266 dosare.
După data de 14 martie 2022, dosarele având ca obiect infracțiuni comise de către magistrați aflate în lucru la SIIJ au fost preluate de către parchetele de pe lângă curțile de apel și de către Secția de urmărire penală și criminalistică din cadrul PÎCCJ.
Procurorii au supravegheat cercetările penale în 1.678.195 cauze (în creștere cu 0,3% față de anul 2021), soluționând un număr 504.965 cauze (în creștere cu 1,5%). Dintre acestea, au emis rechizitorii și acorduri de recunoaștere a vinovăției în 45.880 cauze (în scădere cu 1,5%) cu privire la 54.708 inculpați persoane fizice (în scădere cu 1%), din care 4.648 arestați preventiv (în creștere cu 9,1% față de anul 2021).
La sfârșitul anului 2022 au rămas de soluționat 1.118.271 cauze (în creștere cu 1% față de anul 2021), din care 505.469 cu autor necunoscut (în scădere cu 3%).


*  *  *
Analiza datelor generale privind volumul activității – urmărirea penală proprie și supravegherea cercetărilor penale  – arată următoarele tendințe:
- începând cu anul 2016, volumul cauzelor de soluționat se menține în jurul valorii de 1,75 milioane de dosare anual (anterior acestui an stocurile erau chiar mai mari de 1,8 milioane de cauze/an);
- după încetarea măsurilor de prevenire și combatere a  infectării cu virusul SARS CoV-2, procurorii au soluționat mai multe dosare în anul 2022, comparativ cu anul 2021;
- cu toate că numărul cauzelor soluționate a crescut și în anul 2022, pentru al doilea an consecutiv, numărul dosarelor rămase în lucru a crescut de asemenea, pe fondul creșterii numărului de dosare înregistrate și scăderii gradului de ocupare a posturilor de procuror; 
- ponderea soluțiilor de trimitere în judecată din totalul cauzelor soluționate este în ușoară scadere față de anul 2021 (9,4% în anul 2022 comparativ cu 9,7% în anul 2021), menținându-se însă peste nivelul de  9% înregistrat începând cu anul 2019;
- a crescut numărul soluțiilor de netrimitere în judecată, cu 2% comparativ cu anul 2021, fapt influențat și de Decizia Curții Constituționale nr. 176/2022 prin care a fost dezincriminată contrabanda calificată, respectiv Decizia nr. 358/2022 prin care au fost declarate neconstituționale dispozițiile art. 155 alin. 1 din Codul penal.
	

[bookmark: _Toc125121880]Activitatea Serviciului tehnic din cadrul Parchetului de pe lângă Înalta Curte de Casaţie şi Justiţie

[bookmark: _Toc32413841]Serviciul tehnic face parte din structura Secției de urmărire penală și criminalistică și conform Regulamentului de ordine interioară al parchetelor, aprobat prin Hotărârea Sectiei pentru procurori a Consiliului Superior al Magistraturii nr. 947/2019, exercită atribuțiile privind activitățile de supraveghere tehnică prevăzute de art. 142 alin. (1) Cpp.
În statul de funcții și personal al Parchetului de pe lângă Înalta Curte de Casație și Justiție pentru Serviciul tehnic sunt prevăzute 37 posturi de ofițeri de poliție judiciară,                      3 posturi de agenți de poliție judiciară, 1 post de specialist și 1 post de grefier-șef serviciu.
Din totalul posturilor alocate, în cursul anului 2022 au fost ocupate cel de procuror șef serviciu, de grefier șef serviciu, specialist și 24  posturi de ofițeri de poliție judiciară inițial, din care au rămas ocupate 20 posturi de polițiști la finele anului.
În anul 2022, ofițerii de poliție judiciară din cadrul Serviciului tehnic au fost delegați să efectueze activități într-un număr de 187 lucrări ( faţă de 197 în anul 2021, scădere cu 5,08%) în care au fost puse în executare 300 mandate de supraveghere tehnică și 10 ordonanțe emise de către procuror pentru autorizarea unor măsuri de supraveghere tehnică, au soluționat 4 solicitări obținere date trafic și de localizare prelucrate de către furnizorii  de rețele publice de comunicații electronice ori furnizorii de servicii de comunicații electronice destinate publicului și au  întocmit  2.080  procese-verbale de  redare a convorbirilor, comunicărilor și conversațiilor interceptate și înregistrate.


[bookmark: _Toc125121881]Activitatea de urmărire penală desfășurată de Direcția Națională Anticorupție (DNA) şi Direcția de Investigare a Infracțiunilor de Criminalitate Organizată și Terorism (DIICOT) 


Direcția Națională Anticorupție funcționează ca structură cu personalitate juridică și buget propriu în cadrul Parchetului de pe lângă Înalta Curte de Casație și Justiție, în baza prevederilor OUG nr. 43/2002, cu modificările și completările ulterioare. Direcția este independentă în raport cu instanțele judecătorești și cu parchetele de pe lângă acestea, precum și în relațiile cu celelalte autorități publice, exercitându-și atribuțiile numai în temeiul legii și pentru asigurarea respectării acesteia.
Odată cu operaționalizarea Parchetului European (EPPO), respectiv începând cu 1 iunie 2021, competența materială a Direcției legată de infracțiunile împotriva intereselor financiare ale Uniunii Europene a devenit subsidiară, în condițiile în care instituția similară europeană a dobândit dreptul de evocare asupra cauzelor având acest obiect.
Schema de personal a Direcției Naționale Anticorupție, la finele anului 2022, era ocupată în proporție de 87,70% (813 posturi ocupate, din cele 927), iar activitatea a fost desfășurată cu 85,22% din personalul prevăzut în organigramă (790 posturi efectiv ocupate din 927 posturi prevăzute), întrucât 23 persoane aveau suspendate raporturile de muncă ca urmare a delegării sau detașării la alte instituții.
În cadrul Direcției Naționale Anticorupție, în anul 2022, activitatea de urmărire penală a fost desfășurată, în medie, de 93 procurori care au avut de soluționat 6.129 cauze, spre deosebire de anul 2021 când a fost desfășurată, în medie, de 103 procurori care au avut de soluționat 6.076 cauze.
În anul 2022 au fost soluționate, pe fond, 2.087 de dosare. Au fost emise 190 de rechizitorii și au fost încheiate 214 acorduri de recunoaștere a vinovăției, deci instanțele de judecată au fost sesizate cu 404 cauze provenind din cele 349 dosare în care s-a dispus trimiterea în judecată/sesizarea instanței.
 Au fost trimiși în judecată 779 inculpați, din care 565 inculpați prin rechizitoriu și 214 inculpați prin acorduri de recunoaștere a vinovăției[footnoteRef:5]. [5:  730 inculpaţi în anul 2021] 

Dintre aceștia, 52 de inculpați sunt persoane juridice. De asemenea,                        22 inculpați au fost trimiși în judecată în stare de arest (preventiv sau la domiciliu).
Prin cele 190 de rechizitorii şi 214 de acorduri de recunoaştere a vinovăţiei (404 cauze trimise instanțelor de judecată), în cele 349 dosare în care s-a dispus trimiterea în judecată/sesizarea instanței, au fost deduse judecății un număr de 1.215 infracțiuni.
În cursul urmăririi penale, procurorii au dispus - în anul 2022 (conform datei înscrise în ordonanța prin care s-a aplicat măsura, în fiecare cauză) - măsuri asigurătorii în sumă de peste 2.271,12 milioane lei[footnoteRef:6], cuantumul prejudiciului estimat în toate dosarele în lucru la finele anului 2022 fiind de peste 20.825,09 milioane lei[footnoteRef:7].  [6:  comparativ cu circa 646 milioane lei în anul 2021.]  [7:  comparativ cu peste 8.164 milioane lei în anul 2021.] 

Cuantumul prejudiciului recuperat în cursul urmăririi penale în anul 2022 se ridică la suma de peste 22,05 milioane lei[footnoteRef:8]. [8:  comparativ cu peste 209 milioane lei în anul 2021.] 

Ponderea achitărilor din totalul trimiterilor în judecată (779 inculpați/404 cauze în 349 dosare), conform indicatorului statistic stabilit de Consiliul Superior al Magistraturii[footnoteRef:9] (incluzând și achitările dispuse ca urmare a deciziilor Curții Constituționale cu efect de dezincriminare și a celor determinate de lipsa de pericol social concret), a fost de 23,74%.  [9:  Hotărârea Secției pentru procurori nr.16/2023.] 

Calculând procentul achitărilor pronunțate în anul 2022 prin raportare la totalul inculpaților judecați în anul 2022 (870 de inculpați judecați), ponderea achitărilor este de 21,26%. 
Totodată, ponderea inculpaților achitați pe alte temeiuri decât lipsa de pericol social concret și deciziile Curții Constituționale cu efect de dezincriminare a fost de 11,03%.	
Au fost pronunțate 37 hotărâri definitive prin care s-a dispus încetarea procesului penal (față de 129 inculpați ca urmare a intervenirii prescripției speciale, față de 28 inculpați ca urmare a intervenirii decesului, față de 11 inculpaţi persoane juridice ca urmare a radierii, față de 1 inculpat ca urmare a împăcării, față de 3 inculpați s-a reținut incidența art.16 alin. (1) lit. h) Cpp, față de 1 inculpat s-a reținut incidența art.16 alin. (1) lit. e) Cpp.

Analiza principalilor indicatori statistici aferenți anului 2022 evidențiază o consolidare a activității acestei structuri aferentă etapei urmăririi penale. Fie că vorbim de  cauzele complexe de corupție și asimilate corupției, atât la nivel înalt cât și mediu,  fie că avem în vedere numărul de condamnări definitive - activitatea Direcției a înregistrat o creştere la majoritatea indicatorilor statistici.

Direcția de Investigare a Infracțiunilor de Criminalitate Organizată si Terorism, ca structură cu personalitate juridică și buget propriu în cadrul Parchetului de pe lângă Înalta Curte de Casație și Justiție, funcționează în baza prevederilor OUG nr. 78/2016, cu modificările și completările ulterioare și este organizată la nivel central şi teritorial, astfel:
·  Structura centrală – cu sediul în municipiul București;
·  14 servicii teritoriale și
·  26 de birouri teritoriale.
La rândul său, separat de alte compartimenete, Structura centrală are în componență următoarele trei secții operative de anchetă:
a)	Secția de combatere a criminalității organizate:
b)	Secția de combatere a traficului de droguri:
c) 	Secția de combatere a infracțiunilor de terorism şi a criminalității informatice.

Competența Direcției este prevăzută de art. 11 din Ordonanța de Urgență a Guvernului nr. 78/2016.	
Potrivit dispozițiilor legale, direcţia funcţionează cu:306 de posturi de procuror,  85 de posturi de specialiști, 310 de posturi de personal auxiliar de specialitate şi administrativ,285 de ofițeri şi agenți de poliție judiciară.
La sfârșitul anului 2022, gradul de ocupare a funcțiilor de procuror era de 81,04% din posturile prevăzute, al posturilor de grefieri-personal auxiliar de specialitate era de 88,09% din posturile  prevăzute. Un număr de 61 de ofițeri și agenți de poliție judiciară funcționează prin detașare, reprezentând 25,95% din cele 235 de posturi ce au putut fi ocupate până la 31 decembrie 2022.
În ceea ce priveşte funcţiile de conducere, în cadrul direcţiei sunt prevăzute 64, iar la data de 31 decembrie 2022 erau ocupate 37 şi 27 erau vacante.
În anul 2022, numărul cauzelor de soluționat a fost de 30.678, din care 15.330 cauze nou înregistrate în perioada de referință, față de 27.468 cauze în 2021, din care 13.027 cauze nou înregistrate în 2021. 
În cursul anului 2022 au fost soluționate 13.549 cauze, față de 12.120 în cursul anului 2021, respectiv un plus de 1.429 cauze, reprezentând o creștere cu  11,79% față de anul 2021. 
Dintre acestea, în cursului anului 2022, într-un număr de 11.190 cauze au fost adoptate soluții pe fond, față de 9.549 cauze în anul 2021 (mai mult cu 1.641 cauze, reprezentând o creștere cu 17,19%).
Media dosarelor soluționate de procuror cu rechizitoriu sau acord de recunoaștere a vinovăției a rămas relativ la fel ca în anul anterior, respectiv de 10,14 cauze/procuror în 2022 față de 10,19 cauze/procuror în 2021.
Valoarea totală a bunurilor indisponibilizate prin măsuri asiguratorii în dosarele soluționate prin trimitere în judecată în cursul anului 2022, la nivelul direcției a fost de 677.802.029 lei, comparativ cu anul 2021, când valoarea acestora a fost de 83.853.068 lei, reprezentând o creștere de aproximativ 8 ori a valorii totale a acestora.
[bookmark: _Toc32413855]În perioada de referință, în 1.770 cauze soluționate de către instanțele de judecată, au fost condamnați definitiv 3.079 inculpați, comparativ cu 2021  când au fost soluționate 1.742 cauze fiind condamnați definitiv 2.972  inculpați.
În anul 2022, în 34 de cauze au fost achitați definitiv 152 inculpați, față de 30 cauze în care au fost achitați definitiv 53 inculpați în anul 2021, ceea ce reprezintă o creștere de 1,3% a numărului cauzelor și de aproape 3 ori a numărului inculpaților achitați definitiv. 
	Raportat la cei 4.316 inculpați trimiși în judecată, ponderea inculpaților achitați în baza temeiurilor care examinează fondul cauzei este de 3,52% din totalul inculpaților trimiși în judecată (152 din 4.316), comparativ cu anul 2021, când raportat la cei 3.992 inculpați trimiși în judecată, ponderea inculpaților achitați în baza temeiurilor care examinează fondul cauzei a fost de 1,32% din totalul inculpaților trimiși în judecată (53 din 3.992).
În anul 2022, în cauzele instrumentate de Direcția de Investigare a Infracțiunilor de Criminalitate Organizată și Terorism s-a dispus restituirea definitivă, în baza art. 346 Cpp, a 14 cauze privind 93 inculpați, comparativ cu aceeași perioadă a anului trecut, când s-a dispus restituirea definitivă a 17 cauze privind 63 de inculpați, ceea reprezintă o scădere cu 17,64% a cauzele restituite, dar și o creștere cu 47,61% a numărului inculpaților. 
Trimiterea la procuror în vederea continuării urmăririi penale în temeiul art. 485 alin.1 lit. b) Cpp s-a dispus în  22 cauze privind 22 inculpați față de 2021, când trimiterea la procuror s-a dispus în 9 cauze privind 9 inculpați, creșterile înregistrate reprezentând și efect al Deciziei CCR nr. 176/2022, menționată mai sus. 
Față de contextul unui volum de activitate în continuă creștere, Direcția a reușit să păstreze un ritm constant pozitiv de instrumentare și soluționare a cauzelor, fapt ce a determinat o creștere în privința majorității indicatorilor cantitativi, în condițiile unei operativități îmbunătățite şi ale actualizării unor priorităţi operaţionale.


[bookmark: _Toc125121888][bookmark: _Hlk94605741]Activitatea judiciară

[bookmark: _Toc32413856][bookmark: _Toc125121889]     În ceea ce privește activitatea judiciară în materie penală, în anul 2022 procurorii au participat în 563.446 ședințe de judecată și au formulat concluzii în  342.259 cauze. Au verificat 310.238 hotărâri judecătorești și au declarat 9.865 căi de atac, dintre care au fost admise 6.282.
Comparativ, în anul 2021 procurorii au participat în 554.387 ședințe de judecată, formulând concluzii în 330.893 cauze și au verificat 298.943 hotărâri judecătorești, fiind declarate 9.370 căi de atac, din care 6.046 au fost admise.
Prin urmare, activitatea judiciară a cunoscut o creștere atât a numărului participărilor în ședința de judecată (cu 1,63%), a hotărârilor verificate (cu 3,77%), cât și a numărului participărilor la judecarea cauzelor (cu 3,43%), a numărului căilor de atac declarate (cu 5,28%), precum și al celor admise (cu 3,90%).
	Procurorii din cadrul Biroului de reprezentare au participat în anul 2022, în 280 şedinţe de judecată, faţă de 287 în anul 2021.
Dintre căile de atac judecate, un număr de 78 au fost declarate de procuror (43 căi ordinare de atac - 21 apeluri, 22 contestații, 35 căi extraordinare de atac - recurs în casaţie), iar 1.017 de către părţi (849 căi ordinare de atac - 191 apeluri, 607 contestaţii, 51 recursuri împotriva încheierilor privind excepțiile de neconstituționalitate şi 198 căi  extraordinare de atac - toate în recursuri în casaţie).
Dintre căile de atac declarate de procuror și judecate, instanța supremă a admis 37 (15 apeluri, 10 contestații, 12 recursuri în casație) comparativ cu 49 în 2021.
În perioada de referinţă, instanţa supremă a respins 39 de căi de atac declarate de procuror (dintre care 6 apeluri, 11 contestații și 22 recursuri în casație), față de 25 în anul precedent.
Serviciul judiciar penal a asigurat participarea procurorilor la 4 şedinţe de judecată la Completul pentru soluţionarea recursului în interesul legii formulând concluzii în 4 cauze, la 16 şedinţe de judecată la Completul pentru dezlegarea unor chestiuni de drept şi au susţinut concluzii în 28 astfel de cauze.
De asemenea, s-a asigurat participarea procurorului în 22 de şedinţe ale Curţii Constituţionale în care au fost soluţionate excepţii de neconstituţionalitate, formulând concluzii în 301 cauze din cele 309 aflate pe rol, faţă de anul 2021 când au participat la 31 şedinţe de judecată şi au pus concluzii în 285 cauze din cele 299 aflate pe rol. Se observă o scădere de 29,03% a cauzelor în care s-au susținut concluzii în anul 2022.

Procurorii militari din cadrul Secției parchetelor militare și parchetele militare teritoriale asigură participarea la ședințele de judecată în cauzele privind infracțiunile săvârșite de militari. 
	În cursul anului 2022, procurorii militari din cadrul Serviciului de urmărire penală şi judiciar au participat la 18 şedinţe de judecată ale Înaltei Curţi de Casaţie şi Justiţie.
În perioada de referință, procurorii militari au examinat un număr total de 655 hotărâri judecătoreşti pronunțate de instanțele militare și civile.
În perioada analizată, procurorii militari au declarat 47 căi de atac cu 52 inculpaţi (36 apeluri cu 42 inculpați și 11 contestații cu 10 inculpați) împotriva hotărârilor pronunţate în primă instanţă. Dintre căile de atac declarate de procurorii militari contra hotărârilor judecătoreşti pronunţate în primă instanţă, au fost soluţionate de Înalta Curte de Casație și Justiție, Curtea Militară de Apel și alte instanțe civile, indiferent de perioada declarării, 47 căi de atac din care au fost admise 33, respinse 14, respectiv 34 apeluri (26 admise și 8 respinse), 13 contestații (7 admise și 6 respinse), procent de admisibilitate 70,21%.

Activitatea judiciară în materie civilă este reglementată de art. 67 lit. d)-g) şi k) din Legea nr. 304/2022, art. 92 din Legea nr. 134/2010 privind Codul de procedură civilă, Legea nr. 287/2009 privind Codul civil și alte legi speciale, art. 33-34, art. 82 alin. (1) şi (3), art. 91 alin. (1) şi (3), art. 98 alin. (1) lit. g) – j) din Regulamentul de ordine interioară al parchetelor și Ordinul nr. 62/2016 privind participarea procurorului în cauzele civile, modificat prin Ordinul nr. 58/2017 al procurorului general al PÎCCJ. 
În perioada de referință, procurorii din cadrul Ministerului Public au participat în şedinţe de judecată la soluţionarea a 79.911 cauze civile, din care 54.974 cauze civile judecate și au verificat în vederea exercitării căilor de atac, 60.663 hotărâri judecătorești civile.
În materia protecției și promovării drepturilor copilului, procurorii au participat în 22.473 cauze civile, ceea ce reprezintă 28,12% din numărul total al participărilor procurorilor în cauzele civile. Dintre acestea, 14.816 cauze civile privind protecția și promovarea drepturilor copilului au fost judecate, iar procurorii au verificat, în vederea exercitării căilor de atac, 14.666 hotărâri judecătorești pronunțate în această materie.
În anul 2022, procurorii au exercitat 176 căi de atac în cauze civile. În perioada de referință, instanțele au soluționat 166 căi de atac declarate de procurori în cauzele civile, din care 95 au fost admise, 71 au fost respinse. Nu au fost retrase căi de atac. Procentul de admisibilitate a fost de 57,22%, ceea ce, față de anul anterior, când procentul de admisibilitate a căilor de atac declarat de procurori în cauzele civile, a fost de 66,21%, reprezintă o scădere cu 8,99 puncte procentuale. 
	 În anul 2022, procurorii din cadrul Biroului de reprezentare al Serviciului judiciar civil au participat la 103 ședințe de judecată ale Înaltei Curți de Casație și Justiție în litigii civile și de contencios administrativ, într-un număr de 179 cauze, din care 129 cauze judecate.
În perioada de referință, procurorii din cadrul Serviciului judiciar civil au examinat, în vederea exercitării căilor de atac, 85 de hotărâri judecătorești.
În anul 2022, procurorii din cadrul Serviciului judiciar civil au participat în 30 ședințe de judecată la Curtea Constituțională, într-un număr de 1.009 cauze și au formulat concluzii în 996 cauze.
În perioada analizată, în cadrul Serviciului judiciar penal s-au aflat în studiu 62 de lucrări având ca obiect unificarea practicii judiciare, dintre care 12 au rămas nesoluționate din anul anterior, față de 57 în anul 2021.
În anul 2022, procurorii din cadrul Secției judiciare – Serviciul judiciar civil au avut de soluționat 113 de lucrări care vizau unificarea jurisprudenței și au soluționat 89 lucrări.
În ceea ce privește activitatea de sesizare a Înaltei Curți de Casație și Justiție cu recursuri în interesul legii provenite din activitatea proprie a Ministerului Public și formularea punctelor de vedere asupra sesizărilor de recurs în interesul legii ale altor titulari, în perioada de referință au fost înaintate la ÎCCJ: 2 recursuri în interesul legii formulate de PÎCCJ (promovate ca urmare a sesizărilor formulate de Ministerul Justiției), 20 puncte de vedere formulate de Ministerul Public asupra recursurilor în interesul legii declarate de alți titulari și 2 concluzii în sesizările pentru dezlegarea unor chestiuni de drept (la solicitarea completelor învestite cu soluționarea acestor sesizări).

[bookmark: _Toc32413858][bookmark: _Toc125121897][bookmark: _Hlk94692572]Activitatea de îndrumare și control
		
Serviciul de îndrumare și control funcționează în cadrul Parchetului de pe lângă Înalta Curte de Casație și Justiție, sub coordonarea procurorului general și este, conform Ordinului nr. 3179/C/2022 al ministrului justiției prin care s-a aprobat statul de funcții și personal al PÎCCJ, prevăzut cu 1 post de procuror șef serviciu, 13 posturi de procuror, 1 grefier șef serviciu, 7 posturi de grefier și 1 post de conducător auto.
În cursul anului 2022, în cadrul acestui serviciu și-au desfășurat activitatea 1 procuror șef-serviciu și 6 procurori, care au exercitat atribuțiile prevăzute de art. 51 din Regulamentul de ordine interioară al parchetelor, precum și alte atribuții reglementate prin lege și regulamente sau din dispoziția procurorului general al Parchetului de pe lângă Înalta Curte de Casație și Justiție.
Legea nr. 49/2022 a adăugat, prin dispoziţiile tranzitorii (art.1 alin. 5 şi 6), atribuţii specifice pentru procurorul general în calitate de procuror ierarhic superior. 
[bookmark: _Toc32413859]În anul 2022 numărul[footnoteRef:10] lucrărilor de soluționat a fost 1.346, în creștere cu 26% față de anul 2021 (994), din care au fost soluționate 1.074, în creștere cu 23% față de anul 2021 (824).  [10:  Lucrările referitoare la poliția judiciară nu sunt incluse în aceste totaluri.] 

Procurorii din cadrul Serviciului de îndrumare și control desfășoară, în principal, două tipuri de activități: activitatea de analiză, coordonare, îndrumare și control și realizarea atribuțiilor procurorului general prevăzute de Codul de procedură penală și alte legi speciale.
În ceea ce privește realizarea atribuțiilor procurorului general prevăzute de Codul de procedură penală și de legi speciale, în anul 2022 au fost redactate proiectele pentru 185 ordonanțe de soluționare a conflictelor de competență intervenite între unitățile de parchet, inclusiv cele apărute între Direcția Națională Anticorupție, Direcția de Investigare a Infracțiunilor de Criminalitate Organizată și Terorism și celelalte unități de parchet; 288 de ordonanțe de soluționare a cererilor formulate în temeiul dispozițiilor art. 326 Cpp privind trimiterea cauzelor la un alt parchet, din care 20 au fost admise; 362 ordonanțe de soluționare a plângerilor formulate împotriva soluțiilor/verificări potrivit art. 335,  art. 339 Cpp din care 37 admise; 6 ordonanțe de soluționare a declarațiilor de abținere; 6 ordonanțe de soluționare a cererilor de recuzare; 12 ordonanțe privind autorizarea punerii în mișcare a acțiunii penale, conform prevederilor art. 9 și art.10 Cp; 17 opinii referitoare la interpelări și 19 opinii referitoare la întrebări, adresate ministrului justiției; 5 informări transmise Ministerului Justiției la cererea acestuia.
De asemenea, au fost întocmite 6 rapoarte preliminare și 20 de referate ca urmare a verificărilor prealabile în vederea exercitării acțiunii disciplinare, efectuate conform Ordinului nr. 133/2011 al procurorului general, iar în 2 lucrări a fost sesizată Inspecția Judiciară, în temeiul art. 45 alin.1 din Legea nr. 317/2004 modificată.
În ceea ce privește atribuțiile procurorului general în materia avizelor de poliție judiciară și avizelor referitoare la organele speciale, în anul 2022 au fost înregistrate 2.868 de lucrări referitoare la poliția judiciară, din care: 2.771 acordare aviz numire, 81 retrageri avize desemnare, 16 respingeri solicitări acordare aviz desemnare, și 44 de lucrări referitoare la avizarea organelor speciale, din care 38 acordare aviz numire,                   1 retragere aviz numire, 5 informare încetare raporturi de serviciu
S-au înregistrat în anul 2022 și 7 lucrări privind desemnarea polițiștilor în vederea efectuării controlului activității specifice desfășurate de societățile specializate și de cabinetele individuale de detectivi particulari.
Pornind de la principalele obiective ale Ministerului Public, și în anul 2022 procurorii Serviciului de îndrumare și control au coordonat activitatea parchetelor pe domenii prioritare, au efectuat analize în aceste domenii, controale tematice și pentru situații deosebite (verificări efectuate în urma semnalării unor aspecte negative în legătură cu modul în care sunt îndeplinite de către procurori sarcinile de serviciu), în scopul identificării și remedierii deficiențelor, eficientizării activității organelor de urmărire penală, uniformizării practicii parchetelor, diseminării bunelor practici, creării unor baze de date utile în activitatea procurorilor.
Procurorii din cadrul acestui serviciu au efectuat analize vizând: datele statistice comunicate in baza Ordinului nr. 324/2019, aferente trimestrului IV/2021, trimestrelor I, II şi III/2022; indicatorii de calitate în anul 2021; cauzele  cu autori cunoscuți în care s-au dispus, în cursul anului 2021 şi în cursul semestrului I/2022, soluții de clasare sau renunțare la urmărire penală față de inculpații arestați preventiv; cauzele având ca obiect infracțiunile săvârșite împotriva persoanelor instituționalizate aflate în situații vulnerabile soluționate în anul 2021, în care s-au dispus soluții de netrimitere in judecată; cauzele în care s-au dispus de către parchetele de pe lângă curțile de apel și unitățile subordonate acestora, soluții de netrimitere în judecată ca urmare a împlinirii termenului de prescripție în cursul anului 2021 şi în cursul semestrului I/2022; cauzele având ca obiect infracțiunile de rele tratamente aplicate de agenții de forță ai statului pentru anul 2021 ș.a.
În anul 2022 au fost efectuate controale care au vizat calitatea actelor sau deficiențe sesizate în activitatea de urmărire penală.


[bookmark: _Toc125121901][bookmark: _Hlk124850015]Cooperarea și asistența judiciară internațională

Activitatea de cooperare judiciară internațională derulată în cursul anului 2022 a fost marcată de intensificarea schimburilor directe cu alte jurisdicții, evidențiindu-se totodată complexitatea cererilor și activităților în domeniul specific.
Perspectiva Ministerului Public Român în domeniul cooperării internaționale se raportează atât la specificul regional, cât mai ales, la tendințele prioritare la nivelul Uniunii Europene și în plan internațional, axate la acest moment pe conceptul e-Justice.
Activitatea desfășurată în perioada de referință la nivelul Ministerului Public, se reflectă cantitativ într-un număr total de 10.705 lucrări noi înregistrate (un total de 14.790 de lucrări de soluționat), dintre acestea procurorii soluționând un număr de 9.332 lucrări.
Sub aspect calitativ, se remarcă, la fel ca în anul precedent, o creștere graduală a gradului de complexitate a lucrărilor de asistență judiciară internațională și necesitatea implicării mai multor unități de parchet în executarea coordonată a unor multiple activități de cooperare în diverse circumscripții teritoriale.
În ceea ce priveşte activitatea din domeniul asistenței judiciare internaționale a evidenţiem faptul că la nivelul PÎCCJ, unităților din subordine și direcțiilor specializate au fost înregistrate 3.743 ordine europene de anchetă – 1.022 active/2.721 pasive, o mare parte dintre acestea prezentând un grad ridicat de complexitate și presupunând utilizarea unor tehnici speciale de investigare. 
In 2022 cererile privind executarea mandatului european de arestare, înregistrate la nivelul parchetelor de pe lângă curțile de apel au fost 1.777, fiind soluționate 1.161.
În cadrul activității de specialitate, procurorii SCJI (cu un colectiv de 6 procurori la începutul anului 2022 și 4 procurori la finele anului din schema de 10 procurori) au avut de soluționat în perioada de referință, un număr total de 2.926 lucrări, fiind înregistrate 2.258 lucrări noi și soluționate 2.399 lucrări.
În cursul anului 2022, SCJI a organizat întrevederile oficiale la nivel înalt ale conducerii Parchetului de pe lângă Înalta Curte de Casație și Justiție cu: Înaltul Inspector pentru Justiție din Albania, Artur Metani; cu Procurorul-șef European, Laura Codruța Kövesi; cu Procurorul general interimar al Republicii Moldova, Dumitru Robu; cu Procurorul șef al Procuraturii Anticorupție, Veronica Dragalin şi directorul Centrului National Anticorupție din Republica Moldova, Iulian Rusu;	cu șefa Biroului Secretarului de Stat al SUA pentru problemele globale ale femeilor, Katrina Fotovat, cu Directorul Direcției Drepturile Omului din cadrul Consiliului Europei (CoE), Christophe Poirel.
În cadrul serviciului s-au realizat traduceri sau interpretări, exclusiv prin intermediul consilierilor de specialitate proprii, din/în limbile engleză/franceză. Această activitate s-a concretizat în anul 2022 într-un număr de 314 de lucrări de o complexitate peste medie și multe în regim de urgență.
Punctul de contact în Rețeaua Judiciară Europeană a oferit asistență în 77 de activități operative, la solicitarea autorităților judiciare române ori din alte state.
Lucrările având drept obiect asistența judiciară internațională în materie penală au fost în număr de 1.283, ponderea fiind reprezentată de ordinele europene de anchetă (357), comisiile rogatorii internaționale (262), cererile de preluare a urmăririi penale/transfer de proceduri (271) infracțiunile vizate fiind de înșelăciune, furt, evaziune fiscală, spălare de bani, omor, criminalitate informatică, ucidere din culpă, tâlhărie, trafic de migranți, fals, viol, trafic de droguri, contrabandă.
Procurorii români au cooperat cu omologii lor din 62 de state, au efectuat activități și au utilizat tehnici de investigare complexe - interceptarea comunicațiilor, obținerea datelor de trafic prelucrate de furnizorii de rețele publice, investigații financiare, percheziții domiciliare, expertize și au dispus măsuri asigurătorii.
Concluzionând, se poate aprecia că anul 2022, s-a caracterizat prin creșterea numărului de cauze penale complexe având o componentă transfrontalieră, precum și diversificarea problematicii pe care acestea o generează din perspectiva activității de cooperare judiciară
În anul 2022, parchetele de pe lângă curțile de apel și parchetele din circumscripțiile teritoriale ale acestora au înregistrat un număr de 7.818 lucrări de cooperare judiciară internațională și un total de 10.664 lucrări de soluționat (7.529 soluționate).


[bookmark: _Toc125121906][bookmark: _Toc32413864][bookmark: _Hlk63090915][bookmark: _Hlk95202315][bookmark: _Hlk125121458]Activitatea informatică 
şi de implementare a programelor cu finanțare externă
[bookmark: _Toc32413866]                                 
În conformitate cu prevederile Regulamentului de ordine interioară al parchetelor, Serviciul de tehnologia informației desfășoară activitățile specifice domeniului tehnologiei informației și comunicațiilor și coordonează această activitate la nivelul Ministerului Public, asigurând elaborarea și implementarea Strategiei de informatizare a Ministerului Public și a sistemului judiciar din România, alături de toate instituțiile implicate.
	În anul 2022, Serviciul de tehnologia informației a realizat mai multe proiecte și aplicații în cadrul Programul Operaţional Capacitatea Administrativă (POCA).
[bookmark: _Hlk124769489]	În cadrul programului Planul Naţional de Redresare şi Reziliență - PNRR, în conformitate cu solicitările Ministerului Justiţiei, specialişti IT din cadrul PÎCCJ au formulat şi documentat propuneri de proiecte pentru ariile tehnice: infrastructura pentru LAN (reţele locale) şi Data Room; upgrade tehnologic la o soluţie de comunicaţii telefonie internă de tip VoIP; echipamente hardware şi software soluţie e-mail, servicii de implementare; echipamente şi software „office” de tip laptop, desktop, scanner, licenţe software de tip „office”; sisteme integrate de stocare şi securizare a accesului la date; echipamente de comunicaţii.
În perioada de referință s-au desfășurat activităţi pentru mentenanţa corectivă şi evolutivă a sistemului informatic ECRIS, prin efort propriu de dezvoltare, efectuându-se centralizarea, analizarea şi implementarea solicitărilor utilizatorilor aplicaţiei din PÎCCJ, parchetele subordonate şi DIICOT, prin service pack-uri complexe conţinând modificări/dezvoltări de aplicație, structuri de baze de date, servicii de replicare şi transfer şi actualizări de nomenclatoare, precum şi crearea de template-uri în vederea generării de documente în format electronic.
În anul 2022 s-au realizat activitățile de administrare și mentenanță curentă a aplicaţiei de Statistică judiciară a Ministerului Public şi aplicaţiilor vizând Sistemul Informaţional - Anexele nr. 6-14 şi nr. 19-20 (incluse în Portalul INTRANET), precum şi a aplicaţiei de raportare, care au presupus actualizări, virtualizarea şi migrarea serverelor destinate aplicațiilor şi bazelor de date pe echipamente performante şi suport tehnic acordat utilizatorilor.
În perioada de referinţă s-au realizat activităţile specifice de administrare şi mentenanţă pentru: site-urile Ministerului Public (Internet/Intranet),forumul purtătorilor de cuvânt din toate unitățile de parchet, integrat cu site-ul Ministerului Public - vizând: evidenţa şi actualizarea permanentă a conturilor de acces pentru toți purtătorii de cuvânt și înlocuitorii acestora (aproximativ 300 de persoane) şi suport tehnic pentru utilizatori; platforma de colaborare online pentru managementul documentelor destinată eficientizării timpului utilizat în vederea comunicării unor acte specifice ale Direcţiei de audit public intern - vizând: migrarea portalului pe echipamente performante, creare conturi, configurare acces prin client de VPN şi suport tehnic pentru utilizatori.
[bookmark: _Toc32413867][bookmark: _Toc125121908][bookmark: _Hlk124526909]Activitatea de implementare a programelor cu finanțare externă este asigurată de Unitatea de management al proiectelor care este organizată în vederea derulării programelor cu finanțare externă al căror beneficiar este Parchetul de pe lângă Înalta Curte de Casație și Justiție. Unitatea de management al proiectelor funcționează în subordinea directă a procurorului general al Parchetului de pe lângă Înalta Curte de Casație și Justiție și este coordonată de un manager public ( de ex. „Analiza funcțională și strategia de dezvoltare a sistemului judiciar post 2020,  SIPOCA 756” parteneriat: Ministerul Public şi Ministerul Justiției, „Optimizarea managementului la nivelul sistemului judiciar. Componenta parchete SIPOCA 761/mysmis 133850”, „Dezvoltarea sistemului electronic de management al cauzelor ECRIS V”, SIPOCA 871”).
De asemenea, au fost realízate parteneriate în cadrul Mecanismul Financiar SEE: cu Asociația Accept („Parteneriat pentru egalitatea persoanelor LGBTI: implementarea jurisprudenței CEDO privind orientarea sexuală şi identitatea de gen”, cod PN 5017), cu Fundația Centrul de Resurse Juridice – CRJ („AdaptJust - Justiţie accesibilă pentru persoane cu dizabilităţi”, cod PN 5012).
În luna decembrie 2022 au fost aprobate la finanțare și semnate contracte pentru îmbunătățirea infrastructurii de comunicații a Ministerului Public (PÎCCJ, DNA și DIICOT), dotarea structurilor Ministerului Public (PÎCCJ, DIICOT, DNA, unităţi de parchet teritoriale) cu echipamente IT necesare în condiţiile respectării măsurilor pentru prevenirea şi combaterea efectelor pandemiei COVID-19 & Sistem integrat de stocare şi securizare a accesului la datele PÎCCJ, cablarea structurată adecvată a sediului Parchetului de pe lângă Înalta Curte de Casaţie şi Justiţie pentru asigurarea productivității sistemelor informatice (PNRR).



[bookmark: _Toc125121910][bookmark: _Hlk63176009] Raporturile Ministerului Public cu alte autorități 


1. [bookmark: _Toc32413870][bookmark: _Toc125121911]Raporturile cu Consiliul Superior al Magistraturii
[bookmark: _Toc32413871]În cursul anului 2022, PÎCCJ a avut, în continuare, calitatea de partener în cadrul mai multor proiecte cu finanțare nerambursabilă din Fondul Social European. 
Printre acestea se numără proiectele „Optimizarea managementului la nivelul sistemului judiciar. Componenta de parchete - cod SIPOCA/MySMIS 761/133850” şi „Transparență, accesibilitate și educație juridică prin îmbunătățirea comunicării publice la nivelul sistemului judiciar - cod MySMIS2014 + 118765/SIPOCA 454”..
Inspectorii judiciari din cadrul Direcţiei de inspecţie pentru procurori au efectuat în anul 2022 un număr de 5 controale de fond si 1 control tematic.

2. [bookmark: _Toc125121912]Raporturile cu Ministerul Justiţiei
La data de 22 noiembrie 2022, Comisia Europeană a adoptat ultimul raport privind măsurile luate de România pentru a-și îndeplini angajamentele privind reforma sistemului judiciar și combaterea corupției în cadrul Mecanismului de Cooperare și de Verificare (MCV), acesta constituind un reper important pentru calificarea relațiilor dezvoltate de Ministerului Justiției în anul 2022 cu principalii responsabili de reformarea și eficientizarea sistemului judiciar.
Comisia a concluzionat că România a înregistrat progrese suficiente în ceea ce privește îndeplinirea angajamentelor pe care și le-a asumat în cadrul MCV la momentul aderării sale la UE și că toate obiectivele de referință pot fi închise în mod satisfăcător. Evaluarea a ținut totodată seama de evoluția situației statului de drept în UE și, în special, de implicarea deplină a României în ciclul raportului privind statul de drept.
Printre reformele importante enumerate în raport se numără legile justiției adoptate în cursul anului 2022 și noua strategie pentru dezvoltarea sistemului judiciar. 
În ianuarie 2022 a fost transmisă contribuția Ministerului Public la Raportul național pentru anul 2021 (al treilea raport privind statul de drept), iar în decembrie 2022 a început elaborarea contribuției pentru al patrulea raport, referitor la anul 2022, principalele teme vizând desființarea Secției pentru investigarea infracțiunilor din justiție, intrarea în vigoare a legilor privind statutul judecătorilor și procurorilor, organizarea judiciară și Consiliul Superior al Magistraturii, efectele deciziilor CCR și ale deciziei ÎCCJ asupra prescripției răspunderii penale.
Totodată, odată cu adoptarea, la inițiativa Ministerului Justiţiei, de către Guvern, a Hotărârii nr. 436/2022 privind Strategia de dezvoltare a sistemului judiciar 2022-2025, PÎCCJ a devenit instituție responsabilă pentru realizarea  anumitor acţiuni din Planul de acţiuni, ce vizează în principal îndeplinirea următoarelor obiective: ocuparea posturilor vacante de procurori la nivelul parchetelor de pe lângă instanțe, optimizarea funcționării parchetelor din perspectiva tehnologiei informației, specializarea procurorilor la nivelul parchetelor teritoriale, precum și a polițiștilor judiciari pentru investigarea cu celeritate a tuturor infracțiunilor de mediu. Unele activități în îndeplinirea planului au fost realizate în cursul anului 2022, altele fiind în curs de realizare.
	În anul 2022, au fost convocate de către ministrul justiției noi reuniuni ale Consiliului de Management Strategic, purtându-se discuții cu privire la evaluarea obiectivelor prevăzute în MCV prin prisma dezbaterilor parlamentare a legilor Justiției, precum și evaluarea atingerii obiectivelor prevăzute în Strategia de dezvoltare a sistemului judiciar 2022-2025, aplicațiile privind digitalizarea sistemului judiciar și politica de resurse umane.

[bookmark: _Toc32413872][bookmark: _Toc125121913]3. Raporturile cu Institutul Naţional al Magistraturii şi Şcoala Naţională de Grefieri
În anul 2022, 1.815 procurori au  participat la 142 de activități de formare profesională continuă organizate la nivel centralizat. Un număr de 4 din aceste activități au fost desfășurate în sistem online, la acestea participând 47 de procurori.
Formarea continuă descentralizată a presupus și organizarea a 92 de seminare, din care 24 au fost organizate de către parchetele de pe lângă curțile de apel, la care au participat 341 de procurori.
În anul 2022 au fost înregistrate 153 de participări ale magistraților procurori la activități internaționale.
În cadrul programului centralizat de formare profesională continuă au fost realizate în cursul anului 2022 un număr de 24 de acțiuni de către Școala Națională de Grefieri, după cum urmează: 4 webinare, 11 seminare descentralizate, 2 acțiuni                        e-learning și 7 seminare descentralizate. La toate aceste acțiuni au participat 573 de grefieri.
Conform datelor SNG, în anul 2022 au fost repartizați la parchete ca urmare a absolvirii acestei şcoli, 40 de grefieri.

[bookmark: _Toc32413873][bookmark: _Toc125121914] 4. Raporturile cu instanţele de judecată şi poliţia judiciară 
 Relația cu instanţele de judecată s-a menținut și în 2022 în parametrii de eficiență și transparență, necesari realizării unui act de justiție de calitate.
Sub aspectul activității judiciare, în anul 2022 a existat o bună cooperare cu Înalta Curte de Casație și Justiție și celelalte instanțe, nefiind înregistrate disfuncționalități. 
În concluzie, raporturile cu Înalta Curte de Casaţie şi Justiţie și celelalte instanțe              s-au caracterizat și în anul 2022 prin cooperare, prin operativitate și prin coerenţă cu care s-a urmărit asigurarea unui act de justiție de calitate. 

* * *

	Obiectivele conlucrării PÎCCJ cu poliţia judiciară în anul 2022 au urmărit combaterea infracţionalităţii în domeniile prioritare ale Ministerului Public, respectiv corupţie, folosirea funcției pentru favorizarea unor persoane, evaziune fiscală, contrabandă şi spălarea banilor, combaterea infracțiunilor de mare violenţă, a infracţiunilor de mediu și a celor contra drepturilor de proprietate intelectuală.
Pentru asigurarea unui instrumentar comun privind standardele de eficienţă a urmăririi penale, unele dispoziţii scrise formulate de către procurorul general către parchete au fost comunicate către conducerea Inspectoratului General al Poliţiei Române (cauzele cu autor cunoscut în privinţa cărora s-a împlinit termenul de prescripţie; mijloacele necesare perfecţionării percheziţiilor informatice).
În perioada 19-21 octombrie 2022, Parchetul de pe lângă Înalta Curte de Casație și Justiție, Biroul de criminalistică a organizat seminarul anual de criminalistică, cu tema „Investigarea infracţiunilor de mare violenţă”. 
În anul 2022, procurorul general al PÎCCJ a emis 2.771 de avize de poliţie judiciară, au fost respinse 16 solicitări, iar în 81 de lucrări s-a dispus retragerea avizelor pentru funcţionarea unor poliţişti ca organe de cercetare ale poliţiei judiciare.
Au fost emise și 38 de avize pentru organe speciale de către procurorul general al Parchetului de pe lângă Înalta Curte de Casație și Justiție.


[bookmark: _Toc32413875][bookmark: _Toc125121916]Activitatea de informare și relații publice

Consolidarea imaginii instituționale a Ministerului Public s-a realizat în special prin intermediul comunicării publice online, având în vedere dezvoltarea și importanța acestui tip de comunicare în societatea contemporană.
În vederea îndeplinirii acestui obiectiv au fost realizate activități de dezvoltare și actualizare a paginii de internet - www.mpublic.ro, precum și a paginilor oficiale de pe rețelele de socializare, respectiv Facebook  și Twitter. Ca element de noutate, a fost creată pagina Linkedin a Ministerului Public. 
Totodată, s-a asigurat implementarea și dezvoltarea unui nou site -                         http://pro-vict.net/(„Protecția victimelor infracțiunilor”).
Accesul la informațiile de interes public la nivelul PÎCCJ s-a desfășurat cu respectarea atât a principiului transparenței instituționale, în conformitate cu art. 2 al Normelor metodologice de aplicare a Legii nr. 544/2001 privind liberul acces la informațiile de interes public, cât și a caracterului nepublic al procedurilor în timpul urmării penale, stipulat de art. 285 alin. 2 din Codul de procedură penală. 
Au fost înregistrate 703 solicitări, 463 formulate de reprezentanții mass-media și 240 formulate  de alte categorii de solicitanţi  (persoane fizice și persoane juridice). 
Numărul comunicatelor de presă, în anul 2022, a fost în număr de 47. Acestea au fost transmise jurnaliștilor acreditați prin e-mail și prin grupul dedicat de WhatsApp, fiind, de asemenea, publicate pe site-ul Ministerului Public și pe contul de Facebook al instituției. De asemenea, în conformitate cu prevederile Legii nr. 544/2001 și cu Normele metodologice de aplicare a acestui act normativ, în anul 2022 au fost formulate 7 drepturi la replică, o declarație de presă și au fost acordate 8 interviuri. 
Având în vedere rolul important al mass-media în societate, în cursul anului 2022, BIRP a urmărit îmbunătățirea caracterului proactiv al activității prin furnizarea către jurnaliști de informații în timp real și util, precum și prin organizarea de întâlniri informale în vederea unei mai bune înțelegeri de către mass-media a specificului activității Ministerului Public.

[bookmark: _Toc32413876][bookmark: _Toc125121917]Activitatea desfăşurată de Ministerul Public
 în vederea realizării recomandărilor Comisiei Europene 
în cadrul 
Mecanismului de Cooperare şi Verificare (MCV) 
şi în cadrul mecanismului privind statul de drept

Mecanismul de Cooperare și de Verificare instituit în anul 2007, în momentul aderării României la Uniunea Europeană, ca măsură tranzitorie menită să faciliteze eforturile de reformă a sistemului judiciar și de intensificare a combaterii corupției, a fost ridicat în anul 2022.
În cursul anului 2022 a fost transmis către Ministerul Justiției ultimul raport privind progresele înregistrate în cadrul MCV referitoare la: desființarea Secției de investigare a infracţiunilor din justiție (SIIJ), noile legi din domeniul justiției, aflate în acel moment în stadiul verificării respectării Constituției, strategia de dezvoltare a sistemului judiciar, combaterea corupției la toate nivelurile (activitatea DNA și a parchetelor nespecializate), datele referitoare la domeniile prioritare (evaziune fiscală, contrabandă, spălarea banilor, conflictul de interese/utilizarea funcției pentru favorizarea unei persoane, fraudă și corupție în achizițiile publice, efectul celor trei decizii referitoare la prescripția răspunderii penale și al ultimei decizii a Curţii Constituţionale referitoare la neconstituționalitatea OUG  nr. 6/2016).
În luna noiembrie 2022 a avut loc și întâlnirea de lucru cu experții MCV, discuțiile fiind structurate pe temele importante: situația de după desființarea SIIJ, activitatea parchetelor în materia combaterea corupției și în domeniile prioritare de acțiune.
În cadrul verificărilor necesare Comisiei Europene și în contextul demersurilor de adoptare de către Parlament a pachetului de legi în domeniul justiției, procurorul general și procurorul-șef al DNA au desfășurat o întrevedere cu reprezentanții Comisiei de la Veneția. 
În anul 2020, Comisia Europeană a introdus un instrument nou de evaluare aplicabil tuturor statelor membre, Raportul privind statul de drept. Acesta preia domeniile monitorizate de MCV și adaugă repere noi necesare pentru evaluarea funcționării statului de drept. 
În ianuarie 2022 a fost transmisă contribuția Ministerului Public la raportul național pentru anul 2021 (al treilea raport).  
[bookmark: _Hlk125906781]Potrivit Raportului privind statul de drept publicat în iulie 2022[footnoteRef:11], României i se reamintesc angajamentele asumate în cadrul Planului Național de Redresare și Reziliență cu privire la anumite aspecte legate de sistemul judiciar, cadrul anticorupție și procesul legislativ, precum și recomandările din cadrul MCV și, în plus, i se recomandă: [11: https://commission.europa.eu/strategy-and-policy/policies/justice-and-fundamental-rights/upholding-rule-law/rule-law/rule-law-mechanism/2022-rule-law-report_ro] 

- să se asigure că revizuirea legilor justiției consolidează garanțiile privind independența sistemului judiciar, inclusiv în ceea ce privește reforma regimului disciplinar pentru magistrați, și să ia măsuri pentru a răspunde aspectelor problematice nesoluționate legate de investigarea și urmărirea penală a infracțiunilor din justiție, ținând seama de standardele europene și de avizele relevante ale Comisiei de la Veneția;
-  să introducă norme privind activitățile de lobby pentru senatori și deputați;
- să abordeze provocările operaționale ale Direcției Naționale Anticorupție, inclusiv în ceea ce privește recrutarea procurorilor, și să monitorizeze îndeaproape impactul noului sistem de investigare și urmărire penală a infracțiunilor de corupție din justiție;
- să consolideze normele și mecanismele de îmbunătățire a independenței serviciilor publice de mass-media în materie de decizii editoriale și de guvernanță, ținând seama de standardele europene privind serviciile publice de mass-media;
- să asigure consultări publice eficace înainte de adoptarea proiectelor legislative;
- să își continue eforturile pentru înființarea unei instituții naționale pentru drepturile omului, ținând seama de Principiile de la Paris ale ONU.
În decembrie 2022 a început elaborarea contribuției pentru al patrulea raport, referitor la anul 2022, iar scrisoarea Parchetului de pe lângă Înalta Curte de Casație și Justiție a fost transmisă în a doua săptămână a lunii ianuarie 2023. Răspunsul la chestionar formulat de Parchetul de pe lângă Înalta Curte de Casație și Justiție vizează cele mai importante evenimente care au influențat sistemul judiciar din România în anul 2022: desființarea Secției pentru investigarea infracțiunilor din justiție, intrarea în vigoare a legilor privind statutul judecătorilor și procurorilor, organizarea judiciară și Consiliul Superior al Magistraturii, efectele deciziilor CCR și ale deciziei ÎCCJ asupra prescripției răspunderii penale. De asemenea, au fost furnizate datele necesare pentru capitolul al III-lea, referitor la libertatea de exprimare și pluralismul mass-media.




[bookmark: _Toc32413877][bookmark: _Toc125121918]Concluzii şi principalele obiective 
ale Ministerului Public pentru anul 2023

În cursul anului 2022 managementul unităților de parchet a dat dovadă de eficiență sporită în condițiile în care s-a acutizat deficitul de procurori, care a condus ca la finalul anului 2022, dintr-o schemă de 2.983 de funcții de procuror să fie ocupate doar 2.213, respectiv 74,18%. În aceste condiții demersurile și inițiativele instituționale au avut ca obiectiv coordonarea și organizarea eficientă a activităților, îndeplinirea de către procurori a atribuțiilor ce le revin, asigurarea deplină a accesului la justiție, promovarea soluțiilor oferite de tehnologia informației, reducerea birocrației, păstrarea standardelor anchetei efective. 
Lipsa cronică de resurse umane a condus la perpetuarea unor situații cu totul deosebite,  în ceea ce privește activitatea unor unități de parchet care în cursul anului 2022 au funcționat doar cu procurori delegați de la alte unități întrucât gradul de ocupare al schemelor a fost de 0% sau alte unități de parchet care au funcționat doar cu un procuror, inclusiv o unitate de parchet de pe lângă tribunal, fapt ce conduce la concluzia că este necesar ca forurile competente să găsească urgent soluții fie de reorganizare, inclusiv desființare a unor unități mici de parchet cu scheme permanent neocupate, fie de ocupare a schemelor de personal, întrucât funcționarea unor unități de parchet ai căror angajați lucrează şi sunt la dispoziția unității 24 de ore/7zile creează vulnerabilități semnificative în ceea ce privește capacitatea de funcționare. 
Un aspect pozitiv l-a constituit desființarea Secției pentru investigarea infracțiunilor din justiție (SIIJ) care funcționa în cadrul Parchetului de pe lângă Înalta Curte de Casaţie şi Justiţie din octombrie 2018 și care avea competenţa exclusivă de a efectua urmărirea penală pentru infracţiunile săvârşite de judecători şi procurori, inclusiv judecătorii şi procurorii militari şi cei care au calitatea de membri ai Consiliului Superior al Magistraturii, competența efectuării urmăririi penale în cazul infracțiunilor săvârșite de magistrați fiind preluată, conform Legii nr. 49/2022, de către procurori desemnați din Secția de urmărire penală şi criminalistică și de parchetele de pe lângă curțile de apel. 
Deși parchetele s-au confruntat cu problemele de personal, procurorii au dat dovadă de responsabilitate, principalii indicatori de calitate și de volum fiind menținuți ori chiar îmbunătățiți, astfel, în cursul anului 2022 numărul total al cauzelor de soluționat a înregistrat o creștere ușoară față de 2021 obţinută cu resurse mai reduse: 1.769.734 cauze, respectiv cu 0,8% mai multe decât în anul 2021,  fiind soluționate 536.556 cauze (cu 1,6% mai multe decât în anul 2021), reprezentând 30,3% din totalul cauzelor de soluționat, din care 50.179 au fost rezolvate prin trimitere în judecată (cu 1,9% mai puține decât în anul 2021) și 486.377 prin soluții de netrimitere în judecată (cu 2% mai multe decât în anul 2021. De asemenea, în cursul urmăririi penale, procurorii au dispus măsuri asigurătorii în sumă de 2.148.910.009 lei, în creștere cu 88,8% față de anul 2021.
În anul 2022, din totalul de 7.302 inculpați cercetați în stare de arest preventiv (în creștere cu 4,8% față de anul 2021), față de 180 s-au dispus soluții de netrimitere în judecată (în scădere cu 21,7% față de anul 2021). La sfârșitul anului 2022, 2.121 inculpați arestați preventiv erau în faza procesuală a urmăririi penale (în scădere cu 5,6% față de anul 2021). 
Din totalul cauzelor soluționate pe fond (536.556), 29,8% (160.085 cauze) au fost soluționate în mai puțin de 6 luni de la sesizare (în creștere cu 1,9% față de anul 2021), 17,4% (93.203 cauze) au fost soluționate între 6 luni și 1 an de la sesizare (în creștere cu 2,4%), 35,9% (192.666 cauze) au fost soluționate în mai mult de un an de la sesizare (în creștere cu 0,6%), iar 16,9% (90.602 cauze) au fost soluționate după ce s-a împlinit termenul de prescripție a răspunderii penale (în creștere cu 2,5% față de anul 2021).
Au fost achitați definitiv, indiferent de perioada trimiterii în judecată, 1.243 inculpați, (cu 65,7% mai mulți decât în anul 2021 când au fost achitați 750 inculpați), ponderea achitaților definitiv în totalul inculpaților trimiși în judecată fiind de 2%. Instanțele de judecată au dispus restituirea și trimiterea dosarelor la procuror într-un număr de 218 cauze (cu 8,8% mai puține decât în anul 2021), reprezentând 0,43% din numărul trimiterilor în judecată (față de 0,47% în anul 2021). 
În cursul anului 2022 a fost transmis către Ministerul Justiției ultimul raport privind progresele înregistrate în cadrul MCV referitoare la: desființarea Secției de investigare a infracţiunilor din justiție (SIIJ), noile legi din domeniul justiției, aflate în acel moment în stadiul verificării respectării Constituției, strategia de dezvoltare a sistemului judiciar, combaterea corupției la toate nivelurile (activitatea DNA și a parchetelor nespecializate), datele referitoare la domeniile prioritare (evaziune fiscală, contrabandă, spălarea banilor, conflictul de interese/utilizarea funcției pentru favorizarea unei persoane, fraudă și corupție în achizițiile publice), efectul celor trei decizii referitoare la prescripția răspunderii penale și al ultimei decizii a Curţii Constituţionale referitoare la neconstituționalitatea OUG nr. 6/2016, iar în decembrie 2022 a început elaborarea contribuției pentru al patrulea raport, referitor la anul 2022. Scrisoarea Parchetului de pe lângă Înalta Curte de Casație și Justiție a vizat cele mai importante evenimente care au influențat sistemul judiciar din România în anul 2022: desființarea Secției pentru investigarea infracțiunilor din justiție, intrarea în vigoare a legilor privind statutul judecătorilor și procurorilor, organizarea judiciară și Consiliul Superior al Magistraturii, efectele deciziilor CCR și ale deciziei ÎCCJ asupra prescripției răspunderii penale. 
Coordonarea internă la nivel managerial, în raport de priorotățile DNA (creșterea gradului de ocupare pentru posturile de procuror, conform pragului prevăzut în PNRR) și ale DIICOT (îmbunătățirea urmăririi infracțiunilor de trafic de persoane și a percepției rezultatelor în cadrul TIP Report, respectiv consolidarea capacității de investigare a criminalității organizate față de fenomene mai pregnante ale infracționalității), a condus la rezultate pozitive, în intervalul de referință. 
Ca și în anii anteriori, activitatea de unificare a practicii judiciare a reprezentat o prioritate a Ministerului Public, fiind realizată prin examinarea hotărârilor judecătorești în vederea identificării problemelor de drept care au primit soluționare diferită, declararea recursului în interesul legii, întocmirea punctelor de vedere atunci când titularul sesizării nu este procurorul general al PÎCCJ și formularea unor puncte de vedere la solicitarea parchetelor.
Activitatea de îndrumare și control s-a desfășurat în coordonatele înregistrate în ultimii ani, urmărindu-se coordonarea și uniformizarea modului de lucru al procurorilor, eficientizarea activității în domeniile prioritare de acțiune ale Ministerului Public, identificarea și analizarea deficiențelor și vulnerabilităților, conformarea activității de urmărire penală la standardele stabilite în practica instanțelor de judecată.
Activitatea de cooperare judiciară internațională a fost caracterizată de intensificarea ritmului de soluționare a lucrărilor, de utilizarea susținută a ordinului european de anchetă, instrument modern de cooperare judiciară, urmărindu-se, de asemenea, amplificarea activităților aferente segmentului de relații internaționale, precum și definitivarea a arhitecturii sistemului e-Evidence Digital Exchange System (e-EDES).
În ce privește proiectele cu finanțare externă, se impune mențiunea că sunt în curs de implementare proiectele „Analiza funcțională și strategia de dezvoltare a sistemului judiciar post 2020 - SIPOCA 756”, derulat în parteneriat cu Ministerul Justiției, „Optimizarea managementului la nivelul sistemului judiciar. Componenta parchete - SIPOCA 761”, derulat în parteneriat cu CSM, Dezvoltarea sistemului informatic național integrat de evidenţă a creanțelor provenite din infracțiuni - SIPOCA 763, Parteneriat Agenția Națională de Administrare a Bunurilor Indisponibilizate (coordonator) şi Ministerul Public; Dezvoltarea sistemului electronic de management al cauzelor ECRIS V”, SIPOCA 871. Acestea pot sta la baza unor reforme structurale pentru organizarea sistemului judiciar şi, implicit, a Ministerului Public. 
De asemenea sunt în derulare și proiecte finanţate prin PNRR ce vizează asigurarea unor rețele de comunicații retehnologizate la nivel național în unitățile de parchet precum și dotarea structurilor Ministerului Public (PÎCCJ, DIICOT, DNA, unităţi de parchet teritoriale) cu echipamente IT.
În cursul anului 2022 au fost de asemenea derulate parteneriate cu Asociația Accept și cu Fundația Centrul de Resurse Juridice – CRJ. Prin intermediul acestor parteneriate, PÎCCJ urmăreşte consolidarea  dialogului cu societatea civilă. 
În planul comunicării publice, Ministerul Public a urmărit aplicarea standardelor instituite prin Ghidul de comunicare cu mass-media. Se realizează informarea publicului asupra principalelor aspecte de interes din activitatea parchetelor prin luarea în considerare a necesității respectării prezumției de nevinovăție și a dreptului la respectarea vieții private. 
În concluzie, în cursul anului 2022, Ministerul Public și-a îndeplinit cu profesionalism rolul constituțional, acționând pentru a răspunde misiunii de reprezentare a intereselor generale ale societății, de apărare a ordinii de drept, a drepturilor și libertăților cetățenilor.


Prioritățile de acțiune se vor centra în anul 2023 pe:
[bookmark: _GoBack]- îndeplinirea atribuțiilor ce revin parchetelor conform angajamentelor rezultate din   Mecanismul de Cooperare și Verificare și mecanismul privind statul de drept;
- consolidarea progreselor în ceea ce privește instrumentarea cauzelor de corupție, evaziune fiscală, spălarea banilor, precum și în ceea ce privește recuperarea prejudiciilor produse prin infracțiuni;
- eficientizarea investigării în ceea ce privește infracțiunile de mediu, trafic de persoane, criminalitate organizată;
- protecția victimelor infracțiunilor precum și combaterea infracțiunilor de violență domestică, infracțiunilor comise asupra minorilor, infracțiunilor motivate de ură și discriminare;
- promovarea/susținerea unei strategii de resurse umane care să permită un act de justiție eficient;
- promovarea unei agende privind aderarea la standardele etice și de integritate comune la nivel european[footnoteRef:12]; [12:  Rec(2000)19 a Consiliului Europei; Orientări europene privind etica și conduita procurorilor (“The Budapest Guidelines”); Opinia Nr.9 (2014) a Consiliului consultativ a procurorilor europeni ”Norme și principii europene referitoare la procurori ”Rome Charter”.] 

- coordonarea eficientă a cercetării penale desfășurate de organele de poliție.

